**GATVĖS APŠVIETIMO ĮRENGIMO DALYJE TVENKINIO G., NEVERONIŲ SEN., KAUNO R. SAV., DARBŲ VIEŠOJO PIRKIMO SUTARTIES**

**SPECIALIOJI DALIS**

2024 m. ................. d. Nr. S-..........

Kaunas

**Kauno rajono savivaldybės administracija,** juridinio asmens kodas 188756386, adresas Savanorių pr. 371, 49500 Kaunas, Lietuvos Respublika, atstovaujama administracijos direktoriaus Šarūno Šukevičiaus, veikiančio pagal Kauno rajono savivaldybės administracijos nuostatus (toliau – **„Užsakovas“**), iš vienos pusės, **ir**

**Uždaroji akcinė bendrovė „Aremsa“**, juridinio asmens kodas 304295782, adresas Partizanų g. 78-7, 50349 Kaunas, Lietuvos Respublika, atstovaujama komercijos direktoriaus Pauliaus Bražiūno, veikiančio pagal 2024-01-31 įgaliojimą Nr. ĮG-2024/01/1, (toliau – **„Rangovas“**), iš kitos pusės,

toliau abi kartu vadinamos „**Šalimis“**, o kiekviena atskirai „**Šalimi“**, sudarė gatvės apšvietimo įrengimo dalyje Tvenkinio g., Neveronių sen., Kauno r. sav., darbų sutartį (toliau – **„Sutarties SD“**) ir susitarė:

|  |  |  |  |
| --- | --- | --- | --- |
| 1. **Sutarties objektas** |  | Rangovas įsipareigoja per Sutartyje nustatytą Darbų atlikimo terminą (Sutarties SD 3 dalis) ir Sutartyje nustatytomis sąlygomis atlikti gatvės apšvietimo įrengimo darbus **dalyje Tvenkinio g. nuo šviestuvo Nr. 13, su pajungimu į spintą P-253, iki Krašto-Tvenkinio gatvių sankirtos** (įskaitant elektroninio statybos darbų žurnalo užsakymą ir pildymą (prenumeratos užsakymas, statybos žurnalo pildymas ir saugojimas ir po statybos darbų baigimo jo pilnas perleidimas Užsakovui), dokumentų, reikalingų statybos užbaigimo procedūrai tinkamai įvykdyti, parengimą (kontrolinių geodezinių nuotraukų parengimas ir kiti reikalingi dokumentai)) (toliau – Darbai).  Rangovas turės atlikti Darbus, vadovaudamasis Giedriaus Tulausko (individuali veikla) 2023 m. parengtu techniniu darbo projektu „Tvenkinio ir Purienų gatvių, Neveronių k., Neveronių sen., Kauno r. sav., apšvietimo tinklų statybos projektas“ (toliau – Techninis darbo projektas, Sutarties 1 priedas), techninės specifikacijos priedu (toliau abudu kartu – Techninė specifikacija, Sutarties 1 priedas) ir Rangovo pasiūlymu (Veiklų sąrašu) (Sutarties 2 priedas).  Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka.  **Rangovas savo sudarytas Sutarties objekto lokalines sąmatas turi pateikti Užsakovo atstovui (už Sutarties vykdymą atsakingam asmeniui) per 10 (dešimt) kalendorinių dienų nuo abiejų Šalių Sutarties pasirašymo dienos**. Lokalinės sąmatos bus naudojamos tik papildomų ir atsisakomų darbų atveju, jeigu tokių atsirastų Sutarties vykdymo metu.  Jeigu Rangovas pradėjęs vykdyti Darbus nustato, kad Darbų apimtys yra didesnės ar mažesnės nei nustatyta Techninėje specifikacijoje, Rangovas privalo informuoti Užsakovą raštu per 2 (dvi) d. d. nuo tokių aplinkybių paaiškėjimo.  Tuo atveju, jeigu tinkamam šiame punkte nurodytų Darbų atlikimui reikalinga atlikti ir Darbus, kurių Rangovas nebuvo numatęs, nors pagrįstai galėjo ir privalėjo juos numatyti siekiant tinkamai ir kokybiškai atlikti Darbus, tokie darbai turi būti atlikti Rangovo sąskaita. | |
| **2. Sutarties vertė ir mokėjimo tvarka** | 2.1. | **Pradinė Sutarties vertė**: (1) Darbų kaina **be PVM** – **16 350,00 Eur** (šešiolika tūkstančių trys šimtai penkiasdešimt eurų); (2) PVM sudaro 3433,50 Eur (trys tūkstančiai keturi šimtai trisdešimt trys eurai 50 ct); (3) Darbų kaina **su PVM** – **19 783,50 Eur** (devyniolika tūkstančių septyni šimtai aštuoniasdešimt trys eurai 50 ct). | |
| 2.2. | Darbų kainos (be PVM) apskaičiavimo būdas: Darbai perkami pagal fiksuotos kainos kainodarą, kurioje numatyta kaina apimtų visus Darbus, nurodytus Sutarties SD 1.1 punkte.  Bet koks kiekis, kuris gali būti nustatytas Veiklų sąraše ar Techninio darbo projekto dokumentuose, yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu.  Darbų faktinių kiekių neatitikimas orientaciniams (projektiniams) kiekiams, kurie gali būti nustatyti Veiklų sąraše ar Techninio darbo projekto dokumentuose, priskiriamas Rangovo atsakomybei ir rizikai, išskyrus kaip nurodyta Sutarties BD 4.7 punkte. | |
| 2.3. | Atsiskaitymas su Rangovu:  Už tinkamai ir laiku atliktus, užbaigtus Darbus Užsakovas atsiskaito su Rangovu pagal jo pateiktas ir Užsakovo priimtas Sąskaitas ir atliktų Darbų aktus (toliau – Aktas). Atlikus visus Techninėje specifikacijoje nurodytus Darbus Rangovas pateikia galutinį Aktą.  Su Rangovu atsiskaitoma už atliktus Darbus nurodytus Veiklų sąraše, pateiktame Sutarties 2 priede „Rangovo pasiūlymas (Veiklų sąrašas)“.  Apmokėjimo už tinkamai pagal Sutartį atliktus Darbus sumai nustatyti turi būti taikomos Veiklų sąraše nurodytos fiksuotos Darbų grupių (etapų) kainos.  Sąskaitos ir Rangovo tinkamai patvirtinto fiziniais ar elektroniniais parašais pasirašyto Akto pateikimo Užsakovui terminas – iki einamojo mėnesio 20 d.  Sąskaitos pateikimo būdas: Rangovas teikia sąskaitą kartu su abiejų Šalių pasirašytais aktais (ir kitus privalomus dokumentus) per „E. sąskaita“ informacinę sistemą[[1]](#footnote-1)[1].  Užsakovas apmoka pagal tarpusavyje suderintus atliktų Darbų atlikimo Aktus ir jų pagrindu pateiktas PVM sąskaitas faktūras. Sąskaitos apmokėjimo terminas: ne vėliau kaip per 30 (trisdešimt) kalendorinių dienų nuo Akto ir PVM sąskaitos faktūros pateikimo informacinėje sistemoje „E. sąskaita“ dienos. | |
| **3. Darbų atlikimo terminai, Darbų vieta** | 3.1. | Darbų atlikimo terminas – **3** (trys) **mėnesiai** nuo Darbų pradžios. Darbų pradžia laikoma statybvietės perdavimo – priėmimo akto pasirašymo diena arba data po 14 kalendorinių dienų kai įsigaliojo Sutartis, jeigu statybvietės perdavimo-priėmimo aktas per šį dienų skaičių nėra pasirašytas. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai ir pasirašytas Darbų perdavimo priėmimo aktas. Darbų atlikimo terminas yra esminė Sutarties sąlyga ir negali būti keičiamas per visą Sutarties galiojimo laikotarpį.  Darbų vykdymo grafikas: netaikoma.  Darbų atlikimo vieta – dalis Tvenkinio g. nuo šviestuvo Nr. 13 iki Krašto-Tvenkinio gatvių, Neveronių sen., sankirtos. | |
| **4. Darbų perdavimas –priėmimas** | 4.1. | Darbai bus laikomi atliktais ir perduotais, kai Užsakovas pasirašo Aktus. Kartu su Aktu pasirašoma Atliktų darbų ir išlaidų apmokėjimo pažyma (7 priedas).  Aktai pasirašomi atsižvelgiant į faktiškai atliktą Veiklų sąraše numatyto Darbo grupės (etapo) dalį, išreikštą procentais. Tokiu atveju, Rangovo prašymu, Užsakovo atstovas, patikrindamas dalinai atlikto Darbo grupės (etapo) apimtį, turi įvertinti, kokia Veiklų sąraše numatyto Darbo grupės (etapo) dalis procentais yra faktiškai atlikta ir pranešti Rangovui.  Atlikus visus Sutarties objekte nurodytus Darbus (Sutarties SD 1.1. punktas), Rangovas pateikia galutinį Aktą ir Pažymą apie atliktų statybos darbų vertę pagal objektus (8 priedas) (Sutarties BD 9 dalis).  Rangovo pasirašytas Aktas (originalas) Užsakovui pateikiamas kartu su Sąskaita. Akto išrašymo data turi sutapti su Sąskaitos išrašymo data. Užsakovo ir Rangovo pasirašytas Aktas Užsakovui pateikiamas kartu su sąskaita „E. sąskaita“ informacinėje sistemoje. | |
| **5. Asmenys (atstovai, subrangovai / subtiekėjai, ūkio subjektai (specialistai))** | 5.1. | Su Sutarties vykdymu susijusių klausimų sprendimui Šalys paskiria žemiau nurodytus atsakingus asmenis: | |
| Užsakovo atstovas: Neveronių seniūnė Aldona Petkevičienė, tel. +370 687 90 252, +370 37 37 58 70, el. paštas [aldona.petkeviciene@neveronys.krs.lt](mailto:aldona.petkeviciene@neveronys.krs.lt);  Rangovo atstovas: komercijos direktorius Paulius Bražiūnas, tel. +370 601 11661, el. paštas paulius@aremsa.lt. | |
| 5.2. | Darbų/Paslaugų atlikimui Rangovas pasitelkia Subtiekėją (Subrangovą): *nepasitelkiama*. | |
| **6. Sutarties įvykdymo užtikrinimas, draudimas, garantijos, trūkumų šalinimo terminas, mokėjimo sumų dalies sulaikymas** | 6.1. | Sutarties įvykdymo užtikrinimas (Sutarties BD 13 skyriaus 13.1 punktas): taikomas (bauda).  Sutartiniai įsipareigojimai užtikrinami netesybomis (bauda). Užsakovui nutraukus Sutartį dėl Rangovo kaltės – jam nesilaikant Sutarties sąlygų ir joje prisiimtų įsipareigojimų, Rangovas per 7 (septynias) darbo dienas turi sumokėti Užsakovui 5 (penkių) proc. baudą nuo pradinės Sutarties vertės be PVM ir Užsakovo patirtus nuostolius, Rangovui nevykdant ar netinkamai vykdant Sutartį, tiek, kiek patirti nuostoliai viršija baudą.  Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę dėl to, kad Rangovas neįvykdė įsipareigojimų pagal Sutartį ar vykdė juos netinkamai. | |
| 6.2. | Rangovas iki Darbų pradžios privalo pateikti Užsakovui įrodymą, kad Rangovas yra apdraudęs savo civilinę atsakomybę ir Darbus, kaip nustatyta Lietuvos Respublikos statybos įstatyme, bei pateikti draudimo liudijimo (poliso) tinkamai patvirtintą kopiją. Privalomojo draudimo sutartys turi galioti nuo Darbų pradžios datos iki Darbų pabaigos datos. Laikas, per kurį Rangovas turi pateikti įrodymus, įskaitomas į Darbų atlikimo trukmę. | |
| 6.3. | Jei dėl Rangovo vykdomų Darbų ir (ar) veiksmų, naudojamų medžiagų, įrangos, Rangovo pasitelktų subrangovų veiksmų bus padaryta žala gamtai, Užsakovo įrenginiams ir (ar) tretiesiems asmenims, ir (ar) bus pažeisti teisės aktų reikalavimai, Rangovas turės atlyginti Užsakovo patirtus nuostolius, taip pat nuostolius tretiesiems asmenims ir (ar) žalą gamtai (aplinkai). | |
| 6.4. | Garantinio laikotarpio prievolių įvykdymo užtikrinimas – taikomas.  Rangovas, užbaigęs Darbus, kartu su Rangovo atliktų Darbų perdavimo Užsakovui Aktu turi pateikti dokumentą, kuriuo užtikrinamas garantinio laikotarpio prievolių įvykdymas pagal šią Sutartį.  Garantinio laikotarpio prievolių įvykdymo užtikrinimo dokumentai:  – laidavimo raštas (kartu su apmokėjimą įrodančia dokumento kopija), išduotas draudimo bendrovės, arba  – garantija, išduota kredito įstaigos.  Reikalavimai užtikrinimo dokumentui:   * turi būti išduotas ne trumpesniam nei 3 metų laikotarpiui ir galiojimo laikotarpiu negali būti atšaukiamas; * suma turi būti ne mažesnė kaip 5 proc. statybos (atliktų Darbų) kainos (su PVM).   Garantinio laikotarpio prievolių įvykdymo užtikrinimo dokumentas Rangovo nemokumo ar bankroto atveju turi užtikrinti dėl Rangovo kaltės atsiradusių defektų šalinimo išlaidų apmokėjimą Užsakovui.  Garantija: Darbams (įskaitant jų rezultatus), paslėptiems statinio elementams, medžiagoms, įrangai suteikiama Lietuvos Respublikos civiliniame kodekse ir kituose teisės aktuose nustatyta garantija. | |
| 6.5. | Trūkumų šalinimo terminas: ne ilgiau nei 5 (penkios) d. d. nuo Užsakovo pranešimo apie nustatytus trūkumus pateikimo Rangovui dienos. Jei per nustatytą terminą Rangovas trūkumų pašalinti negali, Rangovas turi Užsakovui pateikti argumentus, kodėl nespėja pašalinti trūkumų ir Užsakovas, atsižvelgęs į Rangovo argumentus, gali pratęsti trūkumų šalinimo terminą. | |
| 6.6 | Mokėjimo sumų dalies sulaikymas: netaikomas (Sutarties BD 13.3 straipsnis) | |
| **7. Atsakomybė** | 7.1. | Už kiekvieną žemiau nurodytą aplinkybę, kuri įvyko dėl Rangovo įsipareigojimų nevykdymo ar netinkamo vykdymo, Rangovas Užsakovui moka:  – 0,03 proc. dydžio nuo neįvykdytų įsipareigojimų vertės delspinigius už vėlavimą atlikti Darbus ar jų dalį, arba už kiekvieną uždelstą kalendorinę dieną vėluojant pašalinti Darbų trūkumus (Darbų trūkumais bus laikomi Darbų ir (ar) panaudotų medžiagų ar kitų dalių neatitikimai Techninės specifikacijos, Lietuvos Respublikos teisės aktams, statybos techniniams reglamentams, standartams reikalavimams, Darbų ir (ar) jų rezultatų gedimai, deformacijos, atsiradę iki garantinio laikotarpio pabaigos).  Už vėlavimą apmokėti Rangovo pateiktą sąskaitą už tinkamai ir laiku atliktus Darbus Užsakovas, Rangovo reikalavimu, moka 0,03 proc. vėluojamos apmokėti sąskaitos dydžio delspinigius už kiekvieną uždelstą kalendorinę dieną. | |
|  | 7.2. | **Aplinkosauginiai reikalavimai**: taikoma (žr. Sutarties BD 11.3.13 punktą). | |
| **8. Sutarties galiojimas, pratęsimas, vykdymas** | 8.1. | Sutartis įsigalioja nuo abiejų Šalių Sutarties pasirašymo momento ir galioja, kol Šalys visiškai bei tinkamai įvykdys visus savo įsipareigojimus, prisiimtus pagal šią Sutartį.  Šalių įsipareigojimų vykdymas gali būti atidedamas Sutarties BD 6.5 punkte nurodytų aplinkybių ir Nenugalimos jėgos aplinkybių (Sutarties BD 17 skyrius) egzistavimo laikotarpiui.  Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui. | |
| **9. Priedai** | 9.1. | Kiekvienas Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių:   1. Techninė specifikacija (Techninis darbo projektas ir techninės specifikacijos priedas); 2. Rangovo pasiūlymas (Veiklų sąrašas); 3. Atsakymai į tiekėjų klausimus, pirkimo dokumentų paaiškinimai; 4. Atliktų darbų akto forma (*pateikiama su kiekvienu Darbų priėmimo- perdavimo aktu*); 5. Statybvietės perdavimo-priėmimo akto forma; 6. Darbų perdavimo-priėmimo akto forma (*kartu su šiuo aktu pasirašoma 4 priede pateikta Atliktų darbų akto forma, 7 priede pateikta Atliktų darbų ir išlaidų apmokėjimo pažyma*); 7. Atliktų darbų ir išlaidų apmokėjimo pažymos forma; 8. Pažyma apie atliktų statybos darbų vertę pagal objektus(*pateikiama kartu su galutiniu Darbų perdavimo-priėmimo aktu*); 9. Lokalinės sąmatos (*bus pateiktos po Sutarties pasirašymo, žr. Sutarties SD 1.1. punktą*). | |
| **10. Šalių rekvizitai ir parašai** | **Užsakovas:**  **Kauno rajono savivaldybės administracija**  Adresas Savanorių pr. 371, 49500 Kaunas  Juridinio asmens kodas 188756386  Tel. +370 37 30 55 03  El. paštas [info@krs.lt](mailto:info@krs.lt)  A. s. Nr. LT914010042503135057  Bankas Luminor Bank AS Lietuvos skyrius, banko kodas 40100  Administracijos direktorius  Šarūnas Šukevičius | | **Rangovas:**  **UAB „Aremsa“**  Adresas Partizanų g. 78-7, 50349 Kaunas  Juridinio asmens kodas 304295782  PVM mokėtojo kodas LT100011364210  Tel. +370 601 11661  El. paštas [info@aremsa.lt](mailto:info@aremsa.lt)  A. s. Nr. LT547300010149254633  Swedbank AB, banko kodas 73000  Komercijos direktorius  Paulius Bražiūnas |

# **RANGOS DARBŲ SUTARTIES BENDROJI DALIS**

1. **Sutartyje naudojamos sąvokos**
   1. Sutarties BD didžiąja raide rašomos sąvokos turės žemiau apibrėžtas reikšmes, jei Sutarties BD nenurodyta arba iš konteksto nėra aišku kitaip:
      1. **Aktas** – perdavimo–priėmimo aktas, pasirašomas abiejų Sutarties Šalių, kuriame nurodomi Rangovo faktiškai atlikti ir Užsakovui perduodami Darbai (ar jų dalys).
      2. **Darbai** – visi Sutarties ir (ar) teisės aktų reikalavimus atitinkantys darbai (ar jų dalys), kurie patenka į Sutarties BD 4 dalyje nurodytą Darbų apimtį, įskaitant, tačiau ne tik jiems atlikti Rangovo naudojamas Medžiagas, Įrenginius ir atliktų Darbų rezultatą.
      3. **Darbų atlikimo terminas** – Sutarties SD nurodytas terminas, per kurį turi būti atlikti, užbaigti ir Užsakovui perduoti visi Sutartyje nurodyti Darbai.
      4. **Darbų kaina** – Sutarties SD nurodyta kaina, kuri negali būti viršyta Sutarties galiojimo laikotarpiu (išskyrus atvejus, kai numatomas Darbų kainos perskaičiavimas) ir kurią Užsakovas moka Rangovui už atliktus Darbus, įskaitant visas su Darbų atlikimu susijusius išlaidas ir mokesčius. Į Darbų kainą PVM nėra įskaitomas.
      5. **Darbų vieta** – Užsakovo Rangovui Sutarties nustatyta tvarka perduota Darbų vykdymo vieta, kurioje atliekami Darbai.
      6. **Įrenginiai** – Rangovo Pasiūlyme ir (ar) Pirkimo sąlygose detalizuoti (jei nurodomi) bet kokie įrenginiai, įranga, prietaisai, mechanizmai, programos, produktai, kurių kaina yra įskaičiuota į Darbų kainą ir kuriuos Rangovas naudoja Darbams atlikti, ir (ar) kurie turi būti perduoti Užsakovui pagal Sutartį, ir (ar) kurie naudojami Darbuose (įskaitant, tačiau ne tik statybos produktus).
      7. **Nenugalima jėga** – aplinkybės, kurių Šalis negali kontroliuoti, protingai numatyti Sutarties sudarymo metu, negali užkirsti kelio šių aplinkybių ar jų pasekmių atsiradimui bei nėra prisiėmusi rizikos dėl tokių aplinkybių atsiradimo.
      8. **Pasiūlymas** – dokumentai, kurie suprantami taip, kaip nurodyta Pirkimo sąlygose.
      9. **Medžiagos** – Rangovo Pasiūlyme ir (ar) Pirkimo sąlygose detalizuotos įvairios medžiagos, gaminiai ir kitos priemonės, kurių kaina yra įskaičiuota į Darbų kainą ir kurias Rangovas naudoja Darbams atlikti, ir (ar) kurias Rangovas perduoda Užsakovui pagal Sutartį, ir (ar) kurios naudojamos Darbuose (įskaitant, tačiau ne tik statybos produktus), ir kurios nėra laikomos Įrenginiais.
      10. **Pirkimo dokumentai** – dokumentai, kurie suprantami taip, kaip nurodyta Lietuvos Respublikos viešųjų pirkimų įstatyme (toliau – **VPĮ**).
      11. **Pirkimo sąlygos** – Užsakovo vykdytų viešojo pirkimo procedūrų metu pateiktų dokumentų visuma, kuriais vadovaujantis Rangovas pateikė Pasiūlymą.
      12. **Rangovas** – Sutarties Šalis, kuri įsipareigoja atlikti ir užbaigti Darbus Sutartyje nustatyta tvarka ir terminais. Rangovo sąvoka taip pat apima ir Rangovo Subrangovus, darbuotojus ir kitus teisėtais pagrindais Rangovo Darbų atlikimui pasitelktus asmenis, jei Sutartyje nėra numatyta kitaip.
      13. **Sąskaita** – pagal Aktus (jei pasirašomi) Rangovo išrašoma ir Užsakovui pateikiama PVM sąskaita faktūra ar sąskaita faktūra (jeigu Rangovas nėra PVM mokėtojas) už Rangovo tinkamai, kokybiškai ir laiku atliktus Darbus.
      14. **Subrangovas** – ūkio subjektas, nurodytas Rangovo pasiūlyme ir (ar) Sutarties SD, kuris pagal rašytinį ir galiojantį sandorį su Rangovu yra Rangovo pasitelkiamas atlikti Sutartyje nurodytus Darbus.
      15. **Sulaikoma suma** – Sutarties SD nurodyto dydžio pinigų suma, kuri yra išskaičiuojama iš mokėjimų Rangovui pagal Sutartį, sulaikoma, kaip užtikrinimas, kad Rangovas tinkamai ir laiku užbaigs Darbus, ir sumokama Rangovui įvykus visoms galutinio atsiskaitymo sąlygoms (kaip apibrėžta Sutarties BD 13.3 straipsnyje).
      16. **Sutarties BD** – Sutarties bendroji dalis, kuri yra sudėtinė ir neatskiriama Sutarties dalis, nustatanti bendrąsias Sutarties nuostatas.
      17. **Sutarties SD** – Sutarties specialioji dalis, kuri yra sudėtinė ir neatskiriama Sutarties dalis, nustatanti specialiąsias Sutarties nuostatas.
      18. **Sutartis** – tarp Šalių sudaryta Sutartis dėl Darbų atlikimo, susidedanti iš Sutarties BD 2.1 punkte nurodytų dokumentų.
      19. **Šalis** – Rangovas ir Užsakovas kiekvienas atskirai, o **Šalys** – Rangovas ir Užsakovas abu kartu.
      20. **Techninė specifikacija** – dokumentas, kuris suprantamas taip, kaip nurodyta Pirkimo sąlygose.
      21. **Veiklų sąrašas** – Darbų grupių (etapų) žiniaraštis, užpildytas Rangovo siūlomomis Darbų kainomis. Veiklų sąrašas nurodo pagrindines Darbų, apibrėžtų Techninėje specifikacijoje, veiklas ir joms priskirtinas sumas.
      22. **Užsakovas** – Kauno rajono savivaldybės administracija.
2. **Sutarties struktūra ir aiškinimas**
   1. Sutarties aiškinimo ir taikymo tikslais nustatoma tokia Sutarties dokumentų (su priedais, jei pridedami) prioriteto tvarka: (1) Sutarties SD; (2) Techninė specifikacija; (3) Sutarties BD; (4) Darbų vykdymo grafikas; (5) Rangovo pasiūlymas/Veiklų sąrašas; (6) kiti Pirkimo dokumentai. Tuo atveju, jei tarp šiame Sutarties BD punkte nurodytų dokumentų būtų neatitikimų ar prieštaravimų, dokumentai bus aiškinami pagal jų pirmumą, pagal kurį jie yra išvardinti.
   2. Jei šioje Sutarties BD nenurodyta kitaip, žodžiai, vartojami vienaskaita, taip pat reiškia ir daugiskaitą, vienos giminės žodžiai apima ir bet kurios kitos giminės atitinkamus žodžius, žodžiai, reiškiantys asmenį, apima tiek juridinius, tiek ir fizinius asmenis, o nuoroda į visumą taip pat reiškia nuorodą ir į jos dalį, ir (kiekvienu konkrečiu atveju) atvirkščiai. Žodžiai „susitarti“, „susitarė“, „susitarimas“ reiškia, kad atitinkamas susitarimas Šalių turi būti įformintas raštu, o „raštu“ reiškia visas Sutarties dokumentuose nustatytas taisykles, taip pat bet kurios Šalies sudarytus popierinius ir (ar) elektroninius dokumentus bei bet kokius Sutartyje nurodytomis komunikacijos priemonėmis kitai Šaliai pateiktus dokumentus.
3. **Sutarties objektas**
   1. Rangovas įsipareigoja savo rizika, sąskaita ir atsakomybe, Sutartyje nurodytomis sąlygomis ir terminais atlikti Sutarties SD nurodytus Darbus, kurie detalizuoti Techninėje specifikacijoje, ir perduoti šių Darbų rezultatą Užsakovui, o Užsakovas įsipareigoja priimti tinkamai ir laiku atliktus, užbaigtus Darbus ir sumokėti Darbų kainą Sutartyje nurodytomis sąlygomis ir tvarka.
   2. Vykdydamos Sutartį Šalys įsipareigoja laikytis visų joje nurodytų sąlygų, taip pat Lietuvos Respublikos ir joje galiojančių Europos Sąjungos (toliau – **ES**) ir kitų Sutarties vykdymui taikytinų teisės aktų reikalavimų.
   3. Sutartis bus laikoma tinkamai įvykdyta, kuomet Rangovas atliks ir perduos visus pagal Sutartį privalomus atlikti Darbus (įskaitant Darbų rezultato perdavimą), bei bus įvykdytos statybos užbaigimo procedūros (jei pagal Sutartį jos turi būti atliekamos).
4. **Darbų apimtys ir Darbų pakeitimai**
   1. Visi Sutarties SD nurodyti Darbai, kuriuos Rangovas turi atlikti, užbaigti ir perduoti Užsakovui, detalizuojami Techninėje specifikacijoje. Darbai atliekami pagal Sutarties BD, Sutarties SD ir Techninėje specifikacijoje nustatytą tvarką ir sąlygas.
   2. Į Rangovo atliekamų Darbų apimtį įeina visų Darbams atlikti bei Sutartyje nurodytiems įsipareigojimams įvykdyti reikalingų Medžiagų, Įrenginių, dokumentų, draudimo, personalo, transporto ir kitų priemonių, prekių bei paslaugų, leidimų, sutikimų, pritarimų ar kitų Darbams vykdyti būtinų dokumentų ar prekių įsigijimas ir apmokėjimas, išskyrus atvejus, kai Sutartyje aiškiai nurodyta, kad juos savo sąskaita įsigyja Užsakovas.
   3. Darbus Rangovas turi atlikti pagal Sutartyje ir galiojančiuose teisės aktuose nustatytus reikalavimus, o jei tokie reikalavimai nenurodyti – pagal visuotinai pripažįstamus profesinius standartus bei praktiką.
   4. Išlaidos, susijusios su Sutarties BD 4.2 ir 4.6. punktuose minėtų Rangovo veiksmų atlikimu, yra įskaičiuotos į Darbų, Medžiagų, Įrenginių kainą, t. y. Užsakovas šių išlaidų Rangovui nekompensuoja.
   5. Jeigu Rangovas pradėjęs vykdyti Darbus nustatys, kad Darbų apimtys yra didesnės ar mažesnės nei nustatyta Techninėje specifikacijoje ar Rangovo pateiktose lokalinėse sąmatose, Rangovas privalo Sutarties SD nustatyta tvarka ir terminu informuoti Užsakovą.
   6. Rangovas privalo atlikti ir Sutartyje nurodytus Darbus, kurie yra būtini tinkamam Sutarties vykdymui, t. y. tam, kad visi Darbai būtų užbaigti ir atlikti tinkamai bei laiku ir kuriuos Rangovas objektyviai turėjo ir galėjo numatyti iki Sutarties sudarymo, susipažinęs su visais Sutarties dokumentais, teisės aktų reikalavimais ir (ar) situacija rinkoje.
   7. Jei Darbų apimtys neatitinka (t. y. faktinis kiekis skiriasi nuo orientacinių (projektinių) kiekių (skaičiuojant pinigine verte)) daugiau kaip 15 proc., skaičiuojant nuo pradinės Sutarties vertės, visi darbai, viršijantys 15 proc. ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Metodikos[[2]](#footnote-2) III skirsnyje. Tokių darbų vertės nustatymo, teikimo ir tvirtinimo procedūra atliekama analogiškai kaip pagal Pakeitimų procedūrą, nurodytą 18.9-18.17 punktuose (Sutarties keitimas).
   8. Jei būtinybė papildomiems darbams atsirado dėl aplinkybių, kurių protingas ir apdairus Užsakovas negalėjo numatyti, ir iš esmės nesikeičia Darbų pobūdis, ir/arba jeigu dėl Techninio projekto klaidų ištaisymo ar projekto sprendinių pakeitimų, arba pasikeitusio teisinio reguliavimo susijusio su projektiniais sprendiniais atsiranda poreikis papildomiems, anksčiau Techniniame projekte nenumatytiems, darbams, už tokius darbus bus atsiskaitoma papildomai, pakitusią darbų apimtį ir už ją mokamą sumą įforminant papildomu dvišaliu susitarimu prie Sutarties.
   9. Darbai, kurie nėra numatyti Techninėje specifikacijoje, galės būti vykdomi ir apmokami tik Šalims sudarius rašytinį susitarimą dėl papildomų Darbų atlikimo, kuris laikomas neatskiriama Sutarties dalimi. Šiuo atveju, kai Darbų apimtys yra didesnės nei nustatyta Techninėje specifikacijoje, t. y. reikalingas Techninėje specifikacijoje nenumatytų Darbų atlikimas, Rangovas patvirtina ir garantuoja, jog Užsakovo nustatyta tvarka ir terminais Užsakovui pateiks visus ir bet kokius Užsakovo iš Rangovo reikalaujamus dokumentus, kurie susiję su papildomų Darbų atlikimu ir kuriais remiantis Užsakovas įvertins papildomų Darbų reikalingumą.
   10. Tuo atveju, jei Darbų apimtys yra 15 proc. mažesnės nei nustatyta Techninėje specifikacijoje, Darbų gali būti atsisakoma tik Šalims sudarius rašytinį susitarimą dėl Darbų atsisakymo arba tik tuo atveju, jei Užsakovas Rangovui pateikia rašytinį nurodymą dėl Darbų atsisakymo (jų nevykdymo).
   11. Sutarties BD 4.8-4.10 punktuose numatytas ar kitoks Darbų pakeitimas gali būti atliekamas bet kuriuo metu iki Darbų užbaigimo be atskiro Sutarties keitimo. Šiuo atveju Šalys, nustatydamos šiame punkte minėtų Darbų kainą ir (ar) kitus su tokių Darbų pakeitimu, atlikimu ir (ar) kitus susijusius įsipareigojimus, privalo vadovautis Sutartyje, teisės aktuose, įskaitant, tačiau ne tik Metodikoje[[3]](#footnote-3) nustatytais įpareigojimais.
5. **Darbų vieta ir Darbų sauga**
   1. Užsakovas suteikia teisę nustatytu terminu Rangovui naudotis Darbų atlikimui reikalinga Darbų vieta, t. y. žemės sklypu (ar jo dalimi), kuris priklauso Užsakovui nuosavybės teise ar Užsakovo yra valdomas nuomos teise ar kitu teisėtu pagrindu. Rangovui Darbų vieta perduodama Šalims pasirašant Darbų vietos perdavimo–priėmimo aktą (po 1 (vieną) vienodą teisinę galią turintį egzempliorių kiekvienai Šaliai). Jei Sutartyje Darbų vietos naudojimo sąlygų Rangovui nepakanka Darbams atlikti, Darbų atlikimui trūkstama vieta Rangovas pasirūpina pats savo lėšomis.
   2. Užbaigus Darbus Rangovas privalo grąžinti Darbų vietą į iki Darbų atlikimo buvusią būklę, išskyrus atvejus, kai dėl objektyvių priežasčių to negalima padaryti. Darbų vieta grąžinama Šalims pasirašant Darbų vietos perdavimo–priėmimo (grąžinimo) aktą (po 1 (vieną) vienodą teisinę galią turintį egzempliorių kiekvienai Šaliai).
   3. **Sauga Darbų vietoje ir kitoje Darbų vykdymo teritorijoje:**
      1. Rangovas Darbų vykdymo, užbaigimo ir jų defektų taisymo metu privalo užtikrinti ir pilnai atsako už savo darbuotojų, kitų įgaliotų asmenų, taip pat kitų trečiųjų asmenų, esančių Darbų vietoje ir kitoje Darbų vykdymo teritorijoje, saugumą ir turi garantuoti galiojančių Teisės aktų nustatytų saugos darbe reikalavimų besąlygišką laikymąsi.
   4. **Darbų vykdymo metu Rangovas Darbų vietoje ar kitoje Darbų vykdymo teritorijoje privalo:**
      1. Užtikrinti Darbų vietos (ar kitos Darbų vykdymo teritorijos) tinkamą būklę, ją naudoti tik Darbų atlikimui, užtikrinti ir garantuoti – darbuotojų ir darbų saugos, gaisrinės saugos, techninės saugos, civilinės saugos ir aplinkos apsaugos reikalavimų (toliau – **Sauga**) laikymąsi (Rangovas užtikrina, kad šių reikalavimų laikysis jo darbuotojai, Subrangovai (jo darbuotojai), kiti asmenys, už kurių veiksmus atsako Rangovas), Darbų vietos (ar kitos Darbų vykdymo teritorijos) bei joje esančio, Užsakovui ir (ar) tretiesiems asmenims priklausančio turto saugumą, teisėtą ir saugų darbą, įskaitant, tačiau ne tik teisės aktų reikalaujamų ženklų, aptvėrimų įrengimą, bet kokių nereikalingų ir Darbų vykdymui trukdančių medžiagų, įrenginių, atliekų ar kitų bet kokių kliuvinių pašalinimą bei vykdyti kitus Sutartyje ir (ar) teisės aktuose numatytus saugos reikalavimus;
      2. Siekiant užtikrinti aplinkos apsaugos reikalavimų įgyvendinimą, Rangovas įsipareigoja: savo sąskaita apsirūpinti konteineriais (indais, pakuotėmis) pavojingoms statybos atliekoms laikyti; statybos atliekas tvarkyti, rūšiuoti ir laikyti laikydamasis Lietuvos Respublikoje galiojančių teisių aktų normų ir reikalavimų.
      3. Užtikrinti laisvą Užsakovo atstovo ir (ar) kitų jo nurodytų asmenų patekimą į Darbų vietą (ar kitą Darbų vykdymo teritoriją), sudaryti tinkamas sąlygas Užsakovui ar jo nurodytiems asmenims atlikti kitus Darbų vietoje reikalingus atlikti darbus, kurių Rangovas neatlieka.
   5. **Darbų vykdymo metu Darbų vietoje Rangovas turi teisę:**
      1. Patiekti, iškrauti, priimti ir sandėliuoti bei saugoti Darbams reikalingus Įrenginius, Medžiagas ir techniką, taip pat įrengti laikinus statinius (prieš tai gavęs Užsakovo rašytinį sutikimą), kurie reikalingi Darbams atlikti ir Įrenginiams, Medžiagoms saugoti ar Darbams organizuoti (už šio turto praradimą, sugadinimą, sunaikinimą ir (ar) bet kokį kitą neigiamą poveikį atsakomybė tenka Rangovui).
6. **Darbų atlikimo terminai ir Darbų vykdymas**
   1. Rangovas visus Darbus turi atlikti ir užbaigti per Darbų atlikimo terminą, kuris nurodytas Techninėje specifikacijoje ir (ar) Sutarties SD.
   2. Darbai turi būti atliekami pagal Šalių patvirtintą grafiką (toliau – **Grafikas**). Grafike nustatyti terminai gali būti keičiami rašytiniu Šalių susitarimu, tačiau nekeičiant Sutarties BD 6.1 punkte nustatyto termino. Grafiką Rangovas turi parengti ir pateikti Užsakovui suderinimui per Sutarties SD nustatytą terminą.
   3. Rangovas atsakingas už Darbų vykdymo grafiko parengimą ir suderinimą su Užsakovu per Sutarties SD 3.1 punkte nurodytą terminą. Darbai turi būti atliekami pagal Grafiką, Rangovas Darbus turi organizuoti taip, kad jie būtų atlikti atitinkamais Grafike nurodytais terminais. Jei atitinkamo etapo įvykdymo terminas nenurodytas, bus laikoma, kad etapą Rangovas turi užbaigti per Darbų atlikimo terminą.
   4. Grafikas gali būti keičiamas (tikslinimas), įskaitant, tačiau ne tik jame nurodytų Darbų vykdymo eigą (Darbų eiliškumą), tik Šalims raštu patvirtinus Grafiko pakeitimus. Grafiko keitimas jokiais atvejais nėra laikomas Sutarties sąlygų pakeitimu. Grafiko keitimas neatleidžia Rangovo nuo atsakomybės už Sutarties sąlygų laikymąsi.
   5. Užsakovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis.

Aplinkybės, dėl kurių gali būti stabdomi Darbai, yra:

papildomi archeologiniai tyrinėjimai, kurie nebuvo numatyti, bet kuriuos būtina atlikti;

papildomos projektavimo paslaugos (kai Darbai buvo perkami pagal techninį projektą), be kurių negalima užbaigti Sutarties;

trečiųjų šalių įtaka;

sustabdytas finansavimas arba trūksta finansavimo;

būtinas papildomas laikas įvykdyti papildomų Darbų viešąjį pirkimą;

laiku nepateikta įranga, kurią privalo pateikti Užsakovas;

bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;

fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;

bet koks uždelsimas ar sutrikimas dėl Pakeitimo;

kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas;

technologinė pertrauka nuo gruodžio 15 d. iki kovo 15 d. ( jei oro sąlygos leidžia, su techninės priežiūros atskiru pritarimu Darbai gali būti stabdomi vėliau ir pradėdami vykdyti anksčiau nei sutartyje nurodytos technologinės pertraukos datos).

Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus Darbų vykdymą Darbai atliekami per jiems likusį laikotarpį (laiką), kuris buvo likęs iki sustabdymo.

Jeigu Užsakovas sustabdo Darbus ne dėl Rangovo kaltės (pagal Sutarties BD 6.5. punktą) tuomet Užsakovas privalo kompensuoti Rangovui visas patirtas išlaidas, susijusias su Statybos darbų sustabdymu bei vėlesniu jų atnaujinimu (tokias kaip Statybos darbų apsaugojimo ar konservavimo išlaidos, darbininkų ir priemonių prastovų išlaidos, statybvietės išlaidos, sutarties įvykdymo užtikrinimo, avanso grąžinimo užtikrinimo ir draudimo sutarčių terminų pratęsimo išlaidos), ir pelną. Tuo tikslu Šalys privalo sudaryti susitarimą Sutarties 18 straipsnyje “Sutarties galiojimas, nutraukimas ir jos keitimas“ tvarka“.

1. **Darbų kokybė, Rangovo kvalifikacija**
   1. Jei Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad Sutartį vykdys tik tokią teisę turintys asmenys.
   2. Darbai, jų kokybė, Rangovo personalas turi atitikti kokybės ir (ar) atitinkamus kvalifikacinius reikalavimus, kurie nurodyti Techninėje specifikacijoje ir kituose prie Sutarties pridedamuose dokumentuose. Medžiagų, Įrenginių ir (ar) bet kokių kitų Darbų atlikimui naudojamų gaminių kokybė turi atitikti galiojančių teisės aktų reikalavimus ir turėti galiojančius sertifikatus (jei taikomi).
   3. Rangovas Užsakovui kartu su Sutarties BD 2.1 punkte nurodytais atitinkamais dokumentais turi pateikti Rangovo ir jo personalo kvalifikaciją patvirtinančius duomenis (jei Pirkimo metu kvalifikacija buvo tikrinama). Rangovas privalo užtikrinti, kad lygiavertė jo ir (ar) jo personalo kvalifikacija būtų užtikrinama visą Sutarties galiojimo laikotarpį. Rangovas, Užsakovui pareikalavus, per Užsakovo nustatytą terminą privalo pateikti Užsakovui pakankamus įrodymus, jog jis turi visus pagal teisės aktų reikalavimus būtinus Darbų atlikimui leidimus, atestatus, licencijas ir (ar) kitus teisės aktų nustatytus dokumentus.
   4. Rangovas garantuoja, jog Darbų perdavimo – priėmimo metu ir bet kuriuo metu po to (visą kokybės garantijos terminą, jei taikomas) Darbai atitiks Sutartyje nustatytus reikalavimus, jie bus atlikti kokybiškai, be klaidų, kurios panaikintų ar sumažintų Darbų ar jų rezultato tinkamumą įprastam naudojimui. Tuo atveju, jei Užsakovui pradėjus naudoti Darbo rezultatus paaiškėja, kad šiame punkte nurodyta Rangovo pareikšta garantija neatitinka tikrovės, Rangovas įsipareigoja atlyginti visą Užsakovo ar trečiųjų asmenų patirtą žalą. Rangovas bet kuriuo Sutarties vykdymo metu ar per kokybės garantijos terminą atsiradusius trūkumus privalo neatlygintinai pašalinti ne vėliau kaip per Sutarties SD numatytą terminą.
   5. Jei Darbų trūkumai pastebimi po perdavimo–priėmimo momento, Užsakovas raštu apie tai informuoja Rangovą.
   6. Rangovui per nustatytą terminą nepašalinus nustatytų Darbų trūkumų ar nekokybiškus Įrenginius ir (ar) Medžiagas nepakeitus kokybiškais: (1) Rangovas, Užsakovui pareikalavus, moka Užsakovui Sutarties SD nustatyto dydžio netesybas bei atlygina Užsakovo dėl to patirtus nuostolius tiek, kiek jų nepadengia netesybos; (2) Užsakovas turi teisę pašalinti trūkumus savo jėgomis ar pasitelkdamas trečiuosius asmenis, o Rangovas tokiu atveju apmoka Užsakovo patirtas trūkumų šalinimo išlaidas bei, Užsakovui pareikalavus, sumoka Sutarties SD nurodyto dydžio netesybas; (3) Užsakovas turi teisę naudotis kitomis Sutarties ir (ar) teisės aktų nustatytomis teisinės gynybos priemonėmis.
   7. Rangovas, atlikdamas Darbus, užtikrina darbuotojų ir darbų, gaisrinės, techninės, civilinės saugos ir aplinkos apsaugos bei kitų teisės aktų nustatytų reikalavimų, taikomų atliekant Darbus, laikymąsi.
   8. Rangovas yra atsakingas už visus atliktų Darbų trūkumus nepriklausomai nuo to, ar jie buvo aptarti Darbų priėmimo metu, ar ne (t. y. tiek už akivaizdžius trūkumus, tiek už paslėptus trūkumus).
2. **Darbų organizavimas (atstovai)**
   1. Visi svarbiausi Sutarties vykdymo klausimai sprendžiami per Sutarties SD nurodytus Šalių paskirtus atstovus arba šių atstovų nurodytus asmenis. Šalys patvirtina ir garantuoja, kad jų paskirti atstovai yra ir visą Sutarties galiojimo laiką bus įgalioti spręsti visus su Sutarties vykdymu susijusius klausimus, priimti sprendimus, išskyrus sprendimus dėl Sutarties pakeitimo ir (ar) nutraukimo. Šalis turi teisę pakeisti Sutarties SD nurodytus atstovus (įskaitant jų kontaktinę informaciją), apie tai ne vėliau kaip per 2 (dvi) darbo dienas raštu informuodama kitą Šalį.
3. **Darbų perdavimo–priėmimo tvarka**
   1. Darbų (įskaitant jų dalį) atlikimas (užbaigimas) įskaitant ir baigiamuosius bandymus (jei reikia) ir jų perdavimas fiksuojamas Rangovui ir Užsakovui pasirašant Aktą. Akte turi būti nurodyta Darbų pabaigos (jų atlikimo) data, laikas, įvardijami konkretūs atlikti (užbaigti) Darbai (jų pavadinimai) ir kita Darbus apibūdinanti informacija, kuri nėra nurodyta Sąskaitoje. Rangovas prieš pateikdamas Akto originalą Užsakovui, privalo Aktą suderinti su Užsakovu. Kartu su Aktu Rangovas Užsakovui pateikia visą atliktų Darbų dokumentaciją (jei ji turi būti rengiama). Aktas Šalių pasirašomas 2 (dviem) vienodą juridinę galią turinčiais egzemplioriais, po 1 (vieną) egzempliorių kiekvienai Sutarties Šaliai.
   2. Užsakovas Aktą pasirašo per 5 (penkias) darbo dienas (jei Sutarties SD nėra nustatytas kitas terminas) nuo jo gavimo dienos arba per minėtą terminą (jei Sutarties SD nėra nustatytas kitas terminas) atsisako pasirašyti Aktą raštu nurodydamas Akto atmetimo argumentus. Užsakovas, atsisakydamas pasirašyti Aktą, grąžina Rangovui jo išrašytą ir Užsakovui pateiktą Sąskaitą, jei ji Užsakovui buvo pateikta. Akte nurodytus atliktų Darbų trūkumus Rangovas privalo pašalinti per Sutarties SD nurodytus terminus, jei Šalys nesusitaria kitaip. Užsakovas, pasirašydamas Aktą patvirtina, jog Darbai atlikti tinkamai (nėra akivaizdžių trūkumų) ir laiku, tačiau tai neatleidžia Rangovo nuo atsakomybės dėl vėliau paaiškėjusių trūkumų.
   3. Darbų, t. y. jų rezultato nuosavybės teisė bei atsitiktinio žuvimo rizika Užsakovui pereina nuo visų tinkamo Darbų perdavimo Užsakovui pagal Sutartį momento.
4. **Darbų kaina ir mokėjimo tvarka, Darbų kainos perskaičiavimas**
   1. Darbų kaina nurodyta Sutarties SD. Darbų kainą už visus tinkamai ir laiku atliktus, užbaigtus Darbus Užsakovas Rangovui arba Subtiekėjui (jei pirkimo pobūdis leidžia ir tai numatyta Sutarties SD) sumoka pagal Sutarties SD nurodyta tvarka ir terminais išrašytas Sąskaitas. Visi mokėjimai pagal šią Sutartį atliekami eurais, jei Sutarties SD nenumatyta kitaip.
   2. Subtiekėjas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja Trišalės Sutarties sudarymą tarp Užsakovo, Rangovo ir Subtiekėjo. Sutartis turi būti sudaryta ne vėliau kaip iki Užsakovo atsiskaitymo su Subtiekėju. Šioje Sutartyje nustatoma tiekėjo teisė prieštarauti nepagrįstiems mokėjimams, tiesioginio atsiskaitymo su Subtiekėju tvarka, atsižvelgiant į pirkimo dokumentuose ir Subtiekimo sutartyje nustatytus reikalavimus. Subtiekėjas prieš pateikdamas sąskaitą Užsakovui, turi ją raštiškai suderinti su Rangovu. Užsakovo atlikti mokėjimai Subtiekėjui pagal jo pateiktas sąskaitas atitinkamai mažina sumą, kurią Užsakovas turi sumokėti Rangovui pagal Sutarties sąlygas ir tvarką. Rangovas, išrašydamas ir pateikdamas sąskaitas Užsakovui, atitinkamai į jas neįtraukia Subtiekėjo tiesiogiai Užsakovui pateiktų ir Rangovo patvirtintų sąskaitų sumų. Tiesioginis atsiskaitymas su Subtiekėju neatleidžia Rangovo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su Subtiekėju, Rangovui Sutartimi numatytos teisės, pareigos ir kiti įsipareigojimai nepereina Subtiekėjui. Atsiskaitymas su Subtiekėju vykdomas Sutarties SD nurodyta tvarka ir terminais, taikomais Rangovui. Jei dėl tiesioginio atsiskaitymo su Subtiekėju faktiškai nesutampa Rangovo ir Subtiekėjo mokėtinos sumos, rizika tenka Rangovui ir neatitikimai pašalinami Rangovo sąskaita.
   3. Darbų kaina yra fiksuota ir galutinė suma (jei Sutarties SD nėra nurodoma kitaip), į kurią įskaičiuotos visos su Darbų atlikimu susijusios tiesioginės bei netiesioginės išlaidos, mokesčiai ir rinkliavos (neįskaitant PVM), įskaitant, tačiau ne tik Įrenginių, Medžiagų, gaminių, įrankių ir kitų daiktų, reikalingų Sutarties vykdymui, įsigijimo išlaidas, išlaidas, susijusias su Sutartyje nurodytų ar Sutartimi susijusių dokumentų rengimu, derinimu, pateikimu, Sutarties sudarymu ir vykdymu ir visas kitas tiesiogines bei netiesiogines išlaidas, susijusias su Darbų atlikimu, bei bet kokių darbų, reikalingų Darbams atlikti ir Sutarčiai vykdyti, atlikimu, išskyrus atvejus, kai Sutartyje aiškiai nurodyta kitaip. Už Darbus, kuriuos Rangovas atlieka savavališkai nukrypdamas nuo Sutarties sąlygų, neapmokama. Rangovas prisiima visą riziką dėl to, kad ne nuo Užsakovo priklausančių aplinkybių padidės su Sutarties vykdymu susijusios Rangovo išlaidos ir Rangovui Sutarties vykdymas taps sudėtingesnis (jam padidės įsipareigojimų vykdymo kaštai). Aplinkybės, dėl kurių Rangovui yra padidėjusios išlaidos Rangovui ir (arba) Sutarties vykdymas yra tapęs sudėtingesnis nesuteikia teisės Rangovui sustabdyti Sutarties vykdymo ar atsisakyti Sutarties.
   4. **Sutarties kaina Sutarties galiojimo metu nekeičiama, išskyrus šiame punkte nurodytais atvejais:**
      1. Pagal Sutarties 18.12. papunktį įforminus Pakeitimą Sutarties kaina gali būti koreguojama papildomų/ keičiamų/nevykdomų Darbų sumomis, sudarant susitarimą dėl Sutarties kainos koregavimo. Papildomų/keičiamų/nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
5. pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:
6. pritaikant Sutartyje nurodytų Darbų įkainius, arba
7. išskaičiuojant kainos dalį iš Sutartyje numatyto įkainio, arba
8. pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas;
9. įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudas) bei netiesiogines (pridėtines, statybvietės, pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas.
   1. Darbų kainos perskaičiavimas įforminamas Sutarties SD pakeitimu, pasirašomu tarp Užsakovo ir Rangovo.
   2. Darbų kaina dėl kainų lygio pokyčio, PVM tarifo pasikeitimo ar kitų mokesčių pasikeitimo nebus perskaičiuojama.
10. **Kitos Šalių teisės ir pareigos**
    1. **Užsakovas įsipareigoja:**
       1. Sutarties vykdymo metu bendradarbiauti su Rangovu, teikiant Sutarties vykdymui pagrįstai reikalingą informaciją;
       2. Rangovui tinkamai įvykdžius sutartinius įsipareigojimus, priimti Sutartyje nustatyta tvarka ir terminais tinkamai atliktus Darbus ir už juos sumokėti Darbų kainą;
       3. Suteikti reikiamus įgaliojimus Rangovui veikti Užsakovo vardu (jei tokie įgaliojimai yra reikalingi Darbų atlikimui);
       4. Tinkamai ir sąžiningai vykdyti visu kitus Sutartyje ir (ar) teisės aktuose numatytus įsipareigojimus, pareigas.
    2. **Užsakovas turi teisę:** 
       1. Be atskiro Rangovo informavimo tikrinti ir vertinti, kaip atliekami Darbai;
       2. Raštu reikalauti Rangovo, t. y. jo personalo ar kito Rangovo pareigas vykdančio asmens pakeitimo, jei mano, kad šis asmuo nevykdo ar netinkamai vykdo įsipareigojimus pagal Sutartį ir (ar) teisės aktus ar yra pagrindo manyti, kad minėti įsipareigojimai ateityje nebus vykdomi;
       3. Atsisakyti Darbų, jeigu jie tapo nebereikalingi ir atsisakyti priimti tuos Darbus, kurių Užsakovas neužsakė.
       4. Iš Rangovo pareikalauti pateikti Sutartyje nustatytų aplinkosauginių reikalavimų laikymosi įrodymus, dokumentus, gali atlikti patikras vietoje ir pan.
    3. **Rangovas įsipareigoja:**
       1. Tinkamai ir sąžiningai vykdyti Sutartį, atsižvelgti į Sutarties vykdymo metu Užsakovo pateiktas pastabas, papildomą informaciją;
       2. Darbus atlikti profesionaliai, rūpestingai, efektyviai, kokybiškai, savo rizika ir sąskaita, laikantis Sutarties ir (ar) teisės aktų nustatytų reikalavimų, o jei tokie reikalavimai nenurodyti – pagal visuotinai pripažįstamus profesinius standartus bei praktiką;
       3. Darbus atlikti Sutartyje nustatyta tvarka ir terminais (įskaitant, kai Darbai atliekami etapais, pagal Grafiką), perduoti Užsakovui Sutarties ir teisės aktų reikalavimus atitinkančius, užbaigtus Darbus, ištaisyti visus trūkumus, nustatytus bet kuriuo Sutarties vykdymo metu ar per kokybės garantijos terminą;
       4. Pateikti visus dokumentus, numatytus Techninėje specifikacijoje, taip pat, Užsakovo reikalavimu, pateikti visą informaciją ir dokumentaciją, susijusią su Darbų atlikimu (jų rezultatais), Darbų progresu ir Sutartyje nurodytų reikalavimų laikymųsi, konsultuoti Užsakovą visais su Darbų atlikimu susijusiais klausimais;
       5. Užtikrinti, kad Darbus Užsakovui atliktų asmenys, turintys Darbų atlikimui reikalingą kvalifikaciją ir patirtį, atitinkančią Sutartyje nurodytus reikalavimus (įskaitant, Subrangovus);
       6. Savo sąskaita apsaugoti Užsakovą nuo bet kokių pretenzijų, nuostolių, atsirandančių dėl Rangovo veiksmų ar aplaidumo vykdant Sutartį bei atlyginti dėl savo veiksmų padarytą žalą, įskaitant, tačiau ne tik žalą dėl bet kokių teisės aktų pažeidimų, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;
       7. Prieš pradedant vykdyti Darbus, Užsakovui pateikti dokumentus, patvirtinančius, kad Rangovo (arba Subrangovo) personalas turi teisę vykdyti Darbus;
       8. Pasitelkti tik tuos Subrangovus, kurie nurodyti Pasiūlyme ir (ar) Sutarties SD ir atitinka Pirkimo dokumentuose nustatytus reikalavimus;
       9. Nedelsiant informuoti Užsakovą apie įvykusius nelaimingus atsitikimus ar avarijas ar bet kokias kitas kliūtis ir (ar) bet kokias kitas aplinkybes, kurios trukdo ar gali trukdyti atlikti Darbus Sutartyje nustatytais terminais ir tvarka, vykdyti Sutartį;
       10. Gauti visus Darbų vykdymui ir Sutartimi prisiimtų įsipareigojimų vykdymui reikiamus ir galiojančius leidimus, licencijas, sutikimus, pritarimus ir (ar) kitus būtinus dokumentus;
       11. Baigus Darbus ir (ar) pasibaigus Sutarčiai bet kokiais pagrindais, savo sąskaita sutvarkyti Darbų vietą ir aplinką, taip pat Užsakovui paprašius raštu, grąžinti visus iš Užsakovo gautus, Sutarčiai vykdyti reikalingus dokumentus;
       12. Naudoti Darbų vietą tik pagal tiesioginę paskirtį, netrukdyti Užsakovui ir jo atstovams patekti į Darbų vietą (ar kitą Darbų vykdymo vietą) ir sudaryti visas sąlygas patikrinti, kaip atliekami Darbai bei ar laikomasi kitų Sutarties sąlygų bei teisės aktų reikalavimų;
       13. Užtikrinti, kad visą Sutarties vykdymo laikotarpį bus laikomasi (ir taikoma) aplinkos apsaugos vadybos sistemos standartų reikalavimų ar kitų lygiaverčių aplinkos apsaugos vadybos užtikrinimo priemonių, t. y., kad aplinkos apsaugos vadybos sistema (pas Rangovą įdiegta sistema, kuri atitinka LST EN ISO 14001:2015 standarto reikalavimus, sertifikatas galioja iki 2024-09-08) pas Rangovą bus įdiegtos ir taikomos visą Sutarties vykdymo laikotarpį (Rangovas taip pat įsipareigoja turėti tai patvirtinančius dokumentus).
       14. Vykdydamas Sutartį, vadovautis galiojančiu Lietuvos Respublikos statybos įstatymo nuostatomis ir tinkamai jį vykdyti. Atsakomybė už minėto įstatymo nevykdymą ar jo netinkamą vykdymą tenka Rangovui ir jis įsipareigoja atlyginti Užsakovui ir (ar) tretiesiems asmenims visą dėl tokio pažeidimo atsiradusią žalą;
       15. Tinkamai vykdyti kitus įsipareigojimus, numatytus Sutartyje ir teisės aktuose bei užtikrinti, jog visų Sutartyje ir (ar) teisės aktuose nustatytų įsipareigojimų laikytųsi Rangovo personalas (įskaitant, tačiau ne tik Subrangovus) bei kiti asmenys, už kurių veiksmus atsako Rangovas.
    4. **Rangovas turi teisę:**
       1. Prašyti Užsakovo, jog jis suteiktų informaciją ir (ar) dokumentus, kurie reikalingi vykdant Sutartį;
       2. Reikalauti, jog Užsakovas priimtų Sutarties ir (ar) teisės aktų reikalavimus atitinkančius, tinkamai ir laiku atliktus, užbaigtus Darbus;
       3. Nukrypti nuo Grafiko tik pagal Sutartį Šalims sudarius rašytinį susitarimą dėl minėtų dokumentų keitimo (tikslinimo).
11. **Pareiškimai ir garantijos**
    1. **Kiekviena Šalis pareiškia ir garantuoja, jog:**
       1. Turi teisę, įgaliojimus, kompetenciją ir atliko visus būtinus veiksmus, reikalingus sudaryti ir vykdyti Sutartį. Sutarties įsigaliojimo dieną Šalims Sutarties sąlygos yra aiškios ir vykdytinos;
       2. Yra tinkamai gauti ir galioja visi Šalies organų, valstybės institucijų ar kiti leidimai, sutikimai ir pritarimai, reikalingi šiai Sutarčiai sudaryti bei pagal ją prisiimtiems įsipareigojimams vykdyti;
       3. Nei šios Sutarties sudarymas, nei šia Sutartimi prisiimtų įsipareigojimų vykdymas neprieštarauja ir nepažeidžia: (1) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo; (2) jokios sutarties ar kitokio sandorio, kurio šalimi yra bet kuri iš Šalių; ar (3) jokio bet kuriai iš Šalių taikomo įstatymo ar kito teisės akto nuostatų;
       4. Nėra gresiančių ar nėra pateikta jokių ieškinių, nagrinėjama jokių bylų ar pradėta procesinių veiksmų prieš Šalį, nėra žinoma apie jokius būsimus teisinės aplinkos pasikeitimus, kurie gali turėti įtakos Sutarties galiojimui ar Sutartimi prisiimtų įsipareigojimų vykdymui. Šalis yra moki ir finansiškai pajėgi įvykdyti Sutartį, jos veikla nėra apribota, jai neiškelta arba nėra numatoma iškelti bylos dėl bankroto, restruktūrizavimo ar likvidavimo, ji nėra sustabdžiusi ar apribojusi savo veiklos.
    2. **Rangovas pareiškia ir garantuoja, jog:**
       1. Jis bei jo sutartinius įsipareigojimus vykdantys ir Darbų atlikime dalyvaujantys asmenys turi ir turės visas licencijas, leidimus, atestatus, kvalifikacinius, saugos darbe pažymėjimus, taip pat visą kitą reikiamą kvalifikaciją ir kompetenciją Darbams atlikti ir Sutartyje bei teisės aktuose nustatytiems įsipareigojimams vykdyti. Jis turi visas technines, intelektualines, fizines bei bet kokias kitas galimybes, savybes bei išteklius, reikalingas ir leidžiančias jam deramai vykdyti Sutarties sąlygas bei užtikrinti aukščiausią atliekamų Darbų kokybę;
       2. Visiškai susipažino su Sutartimi, Pirkimo dokumentais ir visa kita informacija bei dokumentacija, susijusia su Sutartimi, kuri yra reikalinga Sutartimi prisiimtiems įsipareigojimams vykdyti ir Darbams atlikti, ir šie minėti dokumentai Rangovui yra aiškūs ir visiškai pakankami tam, kad Rangovas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę bei įsipareigoja tinkamai juos vykdyti;
       3. Suteikia Užsakovui teisę iš Rangovo gautus Darbus (įskaitant jų rezultatus) naudoti savo nuožiūra, perduoti tretiesiems asmenims, taip pat skelbti Darbų rezultato duomenis be atskiro Rangovo sutikimo;
       4. Perskaitė ir visiškai susipažino su Užsakovo patvirtintomis ir viešai Užsakovo interneto svetainėje skelbiamomis darbų saugos taisyklėmis[[4]](#footnote-4) ir visu Darbų vykdymo metu Rangovas, jo darbuotojai, Subrangovai (jo darbuotojai), kiti asmenys, už kurių veiksmus atsako Rangovas jų laikysis.
12. **Prievolių pagal Sutartį įvykdymo užtikrinimas**
    1. Sutarties BD 13 dalies nuostatos taikomos tuomet, jei Sutarties SD ir (ar) Pirkimo sąlygose numatyta, kad prievolių pagal Sutartį įvykdymas turi būti užtikrinimas atitinkamu prievolės įvykdymo užtikrinimo būdu. Šalių prievolių pagal Sutartį įvykdymas yra užtikrinamas 13.2 straipsnyje ir Sutarties SD 6 dalyje nurodytu Sutarties įvykdymo užtikrinimu, Sutarties 15.2 straipsnyje nurodytu Garantinių įsipareigojimų įvykdymo užtikrinimu, Sutarties 13.3 straipsnyje numatyta Sulaikoma suma (jeigu Specialiosiose sąlygose yra nurodytas Sulaikomos sumos procentas), 15.1 straipsnyje nurodytomis netesybomis.
    2. **Sutarties įvykdymo užtikrinimas** (*13.2 punktas* *netaikomas, kai Sutarties SD 6 dalies 6.1. punkte nurodyta, kad sutartiniai įsipareigojimai užtikrinami netesybomis (bauda)*).

13.2.1. (*netaikoma*) Rangovas ne vėliau kaip per 10 (dešimt) kalendorinių dienų nuo Sutarties pasirašymo dienos (jei Sutarties SD ar Pirkimo dokumentuose nenurodytas kitas terminas) turi pateikti Užsakovui Pirkimo sąlygose ir (ar) Sutarties SD nurodyto dydžio neatšaukiamą, besąlyginį pirmojo pareikalavimo Sutarties įvykdymo užtikrinimą – Lietuvos Respublikoje ar užsienyje registruoto banko garantiją ar draudimo bendrovės laidavimo raštą (kartu su apmokėjimą įrodančio dokumento kopija), nurodytą Sutarties SD, bei visus lydinčius dokumentus (originalus). Sutarties įvykdymo užtikrinimas turi būti pateiktas eurais, jei Sutarties SD nenustato kitaip. Jei Rangovas per šiame punkte nustatytą terminą nepateikia nustatyto Sutarties įvykdymo užtikrinimo, laikoma, kad jis atsisakė pasirašyti Sutartį.

13.2.2. (*netaikoma*) Sutarties įvykdymo užtikrinime (banko garantijoje) turi būti nurodyta, kad jį išdavęs subjektas (bankas) įsipareigoja neatšaukiamai ir besąlygiškai sumokėti Užsakovui Sutarties SD nurodytą sumą per 5 (penkias) darbo dienas (jei Sutarties SD ar Pirkimo dokumentuose nenurodytas kitas terminas) po Užsakovo pirmojo rašytinio reikalavimo apie sutartinių įsipareigojimų nevykdymą ar jų netinkamą vykdymą pateikimo dienos. Rangovas ir (ar) minėtą užtikrinimą išdavęs subjektas neturi teisės reikalauti, jog Užsakovas pagrįstų savo reikalavimą, t. y. Užsakovas rašytiniame reikalavime tik nurodo, kokių sutartinių įsipareigojimų Rangovas neįvykdė ar juos įvykdė netinkamai, ir jokie papildomi įrodymai nėra pateikiami. Užsakovas neįsipareigoja įrodyti realiai patirtų nuostolių ir Rangovas pateikdamas Sutarties įvykdymo užtikrinimą pareiškia ir garantuoja, jog Sutarties įvykdymo užtikrinimo suma, nurodyta Sutarties SD, laikytina minimaliais Užsakovo nuostoliais, kurių atskirai nereikia įrodinėti.

13.2.3. (*netaikoma*) Sutarties įvykdymo užtikrinimas turi galioti visą Sutarties galiojimo laikotarpį, jeigu Sutarties SD sąlygose nenurodyta kitaip. Jei Darbų atlikimo terminas pratęsiamas arba Darbai yra stabdomi arba Rangovas vėluoja užbaigti Darbus, atitinkamai turi būti pratęstas ir Sutarties įvykdymo užtikrinimo galiojimas.

13.2.4. (*netaikoma*) Užsakovas turi teisę prašyti Rangovo, jog prieš pateikiant Sutarties įvykdymo užtikrinimą (banko garantiją), Užsakovas galėtų įvertinti ir patvirtinti, kad Rangovo siūlomą ir šiame punkte minėtą Sutarties įvykdymo užtikrinimą Užsakovas sutinka priimti. Jei minėtas Sutarties įvykdymo užtikrinimas neatitinka Sutartyje keliamų reikalavimų, Užsakovas privalo jo nepriimti ir (ar) laikyti jį negaliojančiu, ir (ar) kreiptis į Rangovą dėl naujo užtikrinimo pateikimo Užsakovui, o Rangovas privalo tokį užtikrinimą pateikti per trumpiausiai įmanomą terminą. Rangovui laiku nepateikus naujo šiame punkte minėto Sutarties įvykdymo užtikrinimo, Užsakovas turi teisę pareikšti reikalavimą pagal turimą užtikrinimą ir (ar) sulaikyti mokėjimus Rangovui (atitinkame Sutarties įvykdymo užtikrinime nurodytai sumai). Tokiu atveju sulaikytos sumos Rangovui bus išmokėtos ne anksčiau, nei bus pateiktas naujas Sutarties įvykdymo užtikrinimas (arba kitaip išnyks įsipareigojimas jį pateikti).

13.2.5. (*netaikoma*) Užsakovas grąžina Rangovui Sutarties įvykdymo užtikrinimą (banko garantiją užstatą) ne vėliau kaip per 30 (trisdešimt) kalendorinių dienų (jei Sutarties SD ar Pirkimo dokumentuose nenurodytas kitas terminas) nuo Rangovo Sutartimi prisiimtų įsipareigojimų įvykdymo dienos.

13.2.6. (*netaikoma*) Kita su Sutarties įvykdymo užtikrinimu susijusi informacija (pvz., dydis ir kita), kuri nėra įtvirtinta Sutarties BD 13 dalyje, yra nurodyta Sutarties SD.

* 1. **Sulaikoma suma**
     1. Jeigu Sutarties SD yra nurodytas Sulaikomos sumos procentas, kiekvienoje sąskaitoje Rangovas privalo iš ataskaitiniu laikotarpiu atliktų Darbų vertės (be PVM) minusuoti Sutarties SD nurodyto dydžio Sulaikomą sumą.
     2. Užsakovas privalo sumokėti Rangovui Sulaikomą sumą per 30 kalendorinių dienų po to, kai įvyksta visos šios galutinio atsiskaitymo sąlygos (**galutinio atsiskaitymo sąlygos**):

13.3.2.1 Darbai yra atlikti laiku ir tinkamai Sutarties BD, Sutarties SD ir Techninėje specifikacijoje nustatytą tvarką ir sąlygomis;

13.3.2.2.Yra užbaigti visi Sutartyje numatyti Darbai, ištaisyti defektai ir pasirašytas Darbų perdavimo priėmimo aktas;

13.3.2.3.Sutartyje nustatyta tvarka sudarytas statybvietės priėmimo-perdavimo aktas;

13.3.2.4.Sutarties 9 dalyje nustatyta tvarka tinkamai įformintas Darbų užbaigimas;

13.3.2.5. Rangovas pateikė Užsakovui Garantinių įsipareigojimų įvykdymo užtikrinimą pagal Sutarties 15 dalį;

13.3.2.6. Rangovas pateikia Užsakovui Pažymą apie atliktų statybos Darbų vertę pagal objektus, kurioje nurodo Sulaikomą sumą kaip Rangovui mokėtiną sumą.

13.3.3. Tuo atveju, kai įvyksta visos galutinio atsiskaitymo sąlygos dėl dalies Darbų, Užsakovas privalo sumokėti Rangovui Sulaikomą sumą, tenkančią tai Darbų daliai.

13.3.4. Jeigu Rangovas nevykdo savo prievolių ir jas įvykdo Užsakovas arba jo pasitelkti tretieji asmenys tam, kad Objekto (dalies) atžvilgiu būtų įvykdytos visos galutinio atsiskaitymo sąlygos, arba jeigu galutinio atsiskaitymo sąlygos lieka neįvykdytos ir už tai atsako Rangovas, Rangovas netenka teisės gauti Sulaikomą sumą, tenkančią Objektui (atitinkamai daliai). Tokiu atveju laikoma, kad Sulaikoma suma atitinka Užsakovo minimalius praradimus dėl to, jog dėl Rangovo kaltės neįvyko kuri nors galutinio atskaitymo sąlyga (-os), ir Sutarties kaina automatiškai sumažėja tokios Sulaikomos sumos dydžiu. Ši taisyklė taikoma ir jeigu Sutartis yra nutraukiama arba pasibaigia, Objekto (dalies) atžvilgiu neįvykus Galutinio atsiskaitymo sąlygoms, išskyrus atvejį, jeigu Rangovas iki Sutarties nutraukimo tinkamai užbaigė dalį Darbų, tokiu Sutarties nutraukimo atveju Rangovas įgyja teisę gauti Sulaikomos sumos dalį, proporcingą Darbų, kuriuos Rangovas užbaigė ir Užsakovas priėmė, vertei.

13.3.5. Jeigu Užsakovo patirtos išlaidos galutinio atsiskaitymo sąlygų įvykdymui viršija Sutarties SD punkte nurodytą Sulaikomą sumą, Rangovas privalo atlyginti Užsakovui perviršį per 15 kalendorinių dienų nuo Užsakovo rašytinio pareikalavimo.

1. **Draudimas**
   1. Sutarties BD 14 dalies nuostatos taikomos tuomet, jei Sutarties SD numatyta Rangovo pareiga apdrausti savo civilinę atsakomybę ir Darbus.
   2. Rangovas iki Darbų pradžios privalo apdrausti savo civilinę atsakomybę Užsakovui ir tretiesiems asmenims dėl žalos, padarytos asmens sveikatai, žalos, atsiradusios dėl gyvybės atėmimo, ar žalos Užsakovo ar trečiųjų asmenų turtui atlyginimo ne mažesne nei Sutarties SD ir (ar) Techninėje specifikacijoje nurodyta suma ir ne mažesne nei Sutarties SD ir (ar) Techninėje specifikacijoje nurodyta suma apdrausti Darbus. Privalomojo draudimo sutartys turi galioti nuo Darbų pradžios datos iki Darbų pabaigos datos (jei Sutarties SD nėra nurodytas kitas terminas). Rangovas minėtu draudimu turi būti apsidraudęs ir turi pateikti draudimo liudijimą (polisą).
   3. Rangovas iki Darbų pradžios privalo apdrausti arba būti apdraudęs savo atsakomybę ir Darbus Sutarties SD nurodytu draudimu ne mažesne nei Sutarties SD ir (ar) Techninėje specifikacijoje nurodyta suma bei pateikti Užsakovui tai patvirtinančią draudimo liudijimo (poliso) patvirtintą kopiją. Privalomojo draudimo sutartys turi galioti nuo Darbų pradžios datos iki Darbų pabaigos datos (jei Sutarties SD nėra nurodytas kitas terminas).
   4. Jeigu Rangovas laiku nesudaro draudimo sutarčių, jų nepratęsia arba nepateikia įrodymų apie jų sudarymą, pratęsimą ar galiojimą (esminis Sutarties pažeidimas), Užsakovas turi teisę sustabdyti Rangovui priklausančias mokėti sumas tol, kol Rangovas įvykdys visus savo įsipareigojimus, numatytus šios Sutarties BD dalyje, arba vienašališkai Sutarties BD nustatyta tvarka nutraukti Sutartį dėl esminio jos pažeidimo.
   5. Rangovui numatytu terminu nepateikus arba nepratęsus BD 14 dalyje numatytų draudimo liudijimų, Užsakovas turi teisę pareikalauti, kad Rangovas sumokėtų jam 1000 EUR (tūkstančio eurų) dydžio baudą už kiekvieną tokio Rangovo įsipareigojimų pažeidimo atvejį. Sutarties straipsnyje nurodytos baudos sumokėjimas neatleidžia Rangovo nuo šioje Sutarties dalyje nurodytų įsipareigojimų vykdymo.
2. **Atsakomybė**
   1. **Šalių atsakomybė**
      1. Už savo sutartinių įsipareigojimų nevykdymą ar netinkamą vykdymą Šalys atsako Sutarties SD ir teisės aktuose nustatyta tvarka. Sutarties SD nurodomi konkretūs įsipareigojimai, už kurių nevykdymą ar netinkamą jų vykdymą Šalis privalo sumokėti netesybas bei jų konkretus dydis. Šalys pareiškia, kad nustatytos netesybos yra teisingo bei protingo dydžio ir yra laikomos minimaliais nuostoliais, kurių nereikia atskirai įrodinėti. Netesybų sumokėjimas nukentėjusiai Šaliai nedraudžia reikalauti nuostolių atlyginimo, kurių netesybos nepadengia. Nuostolių atlyginimas ir netesybų sumokėjimas neatleidžia Šalies nuo Sutarties nuostatų tinkamo vykdymo.
      2. Šalių atsakomybė pagal šią Sutartį yra apribota tiesioginiais nuostoliais – nė viena iš Šalių negali būti laikoma atsakinga kitai Šaliai dėl pelno praradimo, dėl nuostolių naudojantis objektu, dėl nuostolių, kylančių iš sutarties, kurią Šalis sudarė su trečiuoju asmeniu, arba dėl bet kurių kitų netiesioginių nuostolių ar žalos, susijusių su Sutartimi (jeigu Specialiosiose sąlygose nenurodyta kitaip).
      3. Kiekvienos Šalies maksimali bendra atsakomybė pagal šią Sutartį gali būti papildomai apribota SD nurodyta suma (jeigu ji yra nurodyta).
      4. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.
      5. Užsakovas turi teisę iš anksto raštu prieš 5 darbo dienas įspėjęs apie tai Rangovą, sulaikyti ir (ar) išskaičiuoti iš Rangovui pagal Sutartį ar kitą su Rangovu sudarytą viešųjų pirkimų sutartį mokamų sumų visas ir bet kokias nuostolių kompensavimo ir (ar) netesybų (delspinigių, baudų ir pan.) sumas, Rangovo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą atitinkamai sumai.
      6. Šalis nėra atleidžiama nuo atsakomybės, jei jos įsipareigojimų nevykdymui turėjo įtakos jos pačios, jos Subrangovų, tą Šalį tiesiogiai ar netiesiogiai valdančių ar jos valdomų subjektų, taip pat jų darbuotojų, valdymo organų ar jų narių sprendimai, veiksmai ar neveikimas.
   2. **Garantija**
      1. Rangovo atliktiems Darbams taikomas garantinio laikotarpio prievolių įvykdymas (Sutarties SD 6.4. punktas).
      2. Įrenginiams ir Medžiagoms, taip pat kitai įrangai, kuri montuojama ir (ar) yra statinio dalis, garantinis terminas suteikiamas vadovaujantis Lietuvos Respublikos statybos įstatymu, kitais galiojančiais teisės aktais.
      3. Rangovas, užbaigęs Darbus, dėl Darbų perdavimo – priėmimo raštu privalo kreiptis į Užsakovą pateikdamas (i) atliktų Darbų perdavimo Užsakovui Aktą ir (ii) užtikrinimo dokumentą, kuriuo užtikrinamas garantinio laikotarpio prievolių įvykdymas pagal Sutartį, tokios formos ir iš tokios trečiosios šalies, kaip nurodyta Sutarties SD 6.4. punkte.
      4. Garantijos terminai skaičiuojami nuo Darbų perdavimo Užsakovui momento. Sutarties nutraukimo atveju, garantijos terminai skaičiuojami nuo Sutarties nutraukimo momento, jei Sutarties SD nėra nustatyta kitaip. Garantijos terminas sustabdomas tiek laiko, kiek Darbai (jų rezultatas) negalėjo būti naudojami dėl nustatytų trūkumų (defektų), už kuriuos atsako Rangovas.
      5. Per Garantijos terminą atsiradusius Darbų defektus (trūkumus) Rangovas privalo savo sąskaita neatlygintinai pašalinti arba nekokybiškus Įrenginius ir (ar) Medžiagas pakeisti kokybiškais per Sutarties SD nurodytą terminą (nuo rašytinio Užsakovo reikalavimo gavimo dienos) ar per kitą terminą, kuris objektyviai reikalingas trūkumų pašalinimui ir Šalys jį suderina raštu. Rangovas taip pat turi pareigą savo sąskaita atlyginti Užsakovui dėl trūkumų šalinimo (ir (ar) Įrenginių, Medžiagų pakeitimo kokybiškomis) patirtą žalą.
   3. **Atsakomybė už Saugos reikalavimų pažeidimus:**
      1. Užsakovas turi teisę sustabdyti Darbus, jeigu nustato grubius Saugos reikalavimų pažeidimus iki jų pašalinimo. Užsakovas turi teisę tikrinti ir konsultuoti Rangovą.
      2. Darbai gali būti stabdomi už grubius Saugos pažeidimus šiais atvejais: (1) Rangovas neturi būtinos kvalifikacijos, reikalingos Sutartyje numatytiems Darbams atlikti; (2) Darbų vietoje (ar kitoje Darbų vykdymo teritorijoje) nėra Rangovo paskirtų atsakingų už darbuotojų saugą asmenų; (3) neįvykdytos techninės priemonės Darbams Užsakovo objektuose arba jų nepakanka darbuotojų saugai ir sveikatai užtikrinti; (4) Rangovas neturi asmeninių apsaugos priemonių arba jomis nesinaudoja. Darbai gali būti stabdomi ir dėl kitų Saugos reikalavimų pažeidimų, jeigu jie kelia grėsmę žmonių sveikatai ir gyvybei.
      3. Sustabdžius Darbus dėl Sutarties BD 15.3.2 papunktyje numatytų atvejų, Darbų terminas jokiais atvejais negali būti pratęstas. Darbai gali būti sustabdyti ne ilgesniam laikui, negu tęsiasi minėti Rangovo pažeidimai. Sustabdžius Darbus dėl Sutarties BD 15.3.2 papunktyje numatytų atvejų, apie tai informuojamas Rangovo darbų vadovas. Rangovui surašomas įpareigojimas / darbų stabdymo aktas pašalinti saugos ir sveikatos teisės aktų, gaisrinės saugos, Užsakovo saugos ir sveikatos norminių dokumentų reikalavimų pažeidimus. Pašalinus pažeidimus Rangovas raštu informuoja Užsakovo darbuotoją, parašiusį įpareigojimą / darbų stabdymo aktą.
      4. Jei Darbų vykdymo metu išaiškinamas Rangovo neblaivus ar apsvaigęs nuo narkotinių, psichotropinių ir toksinių medžiagų darbuotojas (įskaitant Rangovo darbuotoją ar kitą Darbų atlikime dalyvaujantį asmenį) nepriklausomai nuo to, ar buvo sustabdyti Darbai, tokiu atveju Rangovui taikoma Sutarties BD 15.3.7 papunktyje nustatyta bauda už kiekvieną nustatytą atvejį ar darbuotoją.
      5. Asmuo pripažįstamas neblaiviu, kai alkoholio koncentracija biologinėse organizmo terpėse viršija 0,00 promilės.
      6. Jei Rangovas pažeidžia Saugos reikalavimus ir dėl tokio pažeidimo įvyksta sunkus nelaimingas atsitikimas, Rangovui taikoma 2 000 EUR (dviejų tūkstančių eurų) bauda už kiekvieną atvejį, jeigu įvyksta lengvas nelaimingas atsitikimas – 1 000 EUR (vieno tūkstančio eurų) bauda už kiekvieną atvejį.
      7. Jei Užsakovas, vykdantis Darbų priežiūrą ir kontrolę, nustato arba nustatė Sutarties vykdymo metu Rangovo padarytus Sutarties BD 15.3.2 ir 15.3.4 papunkčiuose nurodytus pažeidimus ar Darbų vykdymo technologijos pažeidimus, Rangovas, Užsakovui pareikalavus, privalo sumokėti 300 EUR (trijų šimtų eurų) baudą už kiekvieną atvejį.
   4. **Rizikos tarp Šalių paskirstymas:**
      1. Įrengimų, Medžiagų, Darbų ir jų rezultatų atsitiktinio sunaikinimo, sugadinimo bei žuvimo rizika tenka Rangovui iki Darbų perdavimo Užsakovui dienos.
      2. Rangovui tenka rizika už eismo įvykius, nelaimingus atsitikimus (įskaitant, tačiau ne tik nelaimingus atsitikimus Rangovo, Užsakovo, trečiųjų asmenų turtui (jo atsitiktinį sunaikinimą, sugadinimą, žuvimą) ir (ar) asmenims) iki Darbų užbaigimo arba Darbų vietos perdavimo Užsakovui dienos, jei Šalys raštu nesusitaria kitaip.
3. **Konfidenciali informacija**
   1. Rangovas įsipareigoja be Užsakovo rašytinio sutikimo neatskleisti, neperduoti ar kitokiu būdu neperleisti tretiesiems asmenims jokios iš Užsakovo gautos informacijos, taip pat informacijos, kurią jis sukuria vykdydamas Sutartį (nepriklausomai nuo informacijos formos), taip pat Sutarties sąlygų (išskyrus atvejus, kai Sutarties sąlygos viešojo pirkimo procedūrų metu skelbiamos viešai) (toliau – **Konfidenciali informacija**). Pareiga neatskleisti Konfidencialios informacijos galioja visą Sutarties galiojimo laikotarpį ir 3 (trejus) metus po jos pasibaigimo. Šio straipsnio nuostatos netaikomos informacijai, kuri: (1) yra ar tampa viešai prieinama; (2) pagal galiojančius teisės aktų reikalavimus negali būti laikoma konfidencialia arba turi būti atskleista; (3) kitos Šalies raštu yra nurodyta kaip nekonfidenciali. Tuo atveju, jei Šaliai kyla abejonių, ar informacija yra konfidenciali, Šalis turi elgtis su tokia informacija kaip su Konfidencialia informacija.
   2. Rangovas įsipareigoja Konfidencialią informaciją saugoti, laikantis taikytinų profesinių standartų, naudoti, dauginti ir atskleisti darbuotojams, valdymo organų nariams, tretiesiems asmenims (Subrangovams, teisiniams, finansiniams, verslo ir kt. konsultantams) tik tiek, kiek tai būtina įsipareigojimams pagal Sutartį vykdyti. Rangovas garantuoja, jog minėti asmenys Sutartyje nustatyta tvarka laikysis konfidencialumo įsipareigojimų.
   3. Rangovas, pažeidęs konfidencialumo įsipareigojimus, Užsakovui moka 3 000 EUR (trijų tūkstančių eurų) (be PVM) baudą ir atlygina Užsakovo patirtus nuostolius, kiek jų nepadengia numatyta bauda.
   4. Užsakovas, pažeidęs konfidencialumo įsipareigojimus, Rangovui moka 3 000 EUR (trijų tūkstančių eurų) (be PVM) baudą ir atlygina Rangovo patirtus nuostolius, kiek jų nepadengia numatyta bauda.
4. **Nenugalimos jėgos (*force majeure*) aplinkybės**
   1. Šalis atleidžiama nuo atsakomybės už Sutarties nevykdymą, jei Sutartis nevykdoma dėl Nenugalimos jėgos. Nenugalima jėga nelaikoma tai, kad Šalis neturi reikiamų finansinių išteklių arba Šalies kontrahentai pažeidžia savo prievoles. Apie Nenugalimos jėgos aplinkybių atsiradimą Šalis kitą Šalį privalo informuoti nedelsiant, bet ne vėliau kaip per 3 (tris) darbo dienas nuo sužinojimo (arba turėjimo sužinoti) apie jų atsiradimą pateikdama minėtų aplinkybių egzistavimo įrodymus. Šalis, nepranešusi kitai Šaliai apie Nenugalimos jėgos aplinkybes, negali jomis remtis kaip atleidimo nuo atsakomybės už Sutarties nevykdymą pagrindu ir ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
   2. Šalių įsipareigojimų vykdymas atidedamas Nenugalimos jėgos aplinkybių egzistavimo laikotarpiui, bet ne ilgiau, kaip Sutarties SD nustatytam terminui. Jei Nenugalimos jėgos aplinkybės tęsiasi ilgiau už Sutarties SD nustatytą terminą, bet kuri iš Šalių turi teisę vienašališkai nutraukti Sutartį, apie tai įspėjusi kitą Šalį prieš 5 (penkias) kalendorines dienas. Tokiu atveju Užsakovas atlygina Rangovui už iki to laiko tinkamai atliktus Darbus. Atsiradus Nenugalimos jėgos aplinkybėms Šalis privalo imtis visų pagrįstų priemonių galimai žalai sumažinti ir, kad jos turėtų kuo mažesnę įtaką Sutarties vykdymo terminams. Nenugalimos jėgos aplinkybės išnykus, Šalis privalo nedelsiant atnaujinti įsipareigojimų vykdymą, jeigu Šalių įsipareigojimų vykdymas buvo atidėtas.
5. **Sutarties galiojimas, nutraukimas ir jos keitimas**

**Galiojimas**

* 1. Sutartis įsigalioja Sutarties Šalims pasirašius Sutartį ir Rangovui pateikus tinkamą Sutarties įvykdymo užtikrinimą bei galioja iki momento, numatyto Sutarties SD. Kokybės garantijos, atsakomybės, konfidencialumo, duomenų apsaugos, pranešimų siuntimo ir gavimo, kalbos, ginčų sprendimo, neįvykdytų finansinių įsipareigojimų ir kitos sąlygos, kurios pagal savo esmę turi galioti ir po Sutarties įvykdymo, galioja ir po Sutarties pasibaigimo (įvykdymo, nutraukimo).
  2. Bet kurios Sutarties nuostatos negaliojimas neturi įtakos kitų Sutarties nuostatų galiojimui. Šalys susitaria, vadovaujantis VPĮ reikalavimais, pakeisti negaliojančią Sutarties nuostatą kita, kuri labiausiai atitiktų ankstesnės nuostatos tikslą.

**Nutraukimas**

* 1. Sutartis gali būti nutraukta: rašytiniu abiejų Šalių sutarimu arba vienašališkai Sutarties BD nustatytais pagrindais ir tvarka, taip pat VPĮ 90 straipsnyje nustatytais pagrindais.
  2. Užsakovas turi teisę vienašališkai, nesikreipiant į teismą, nutraukti Sutartį apie tai prieš 30 (trisdešimt) kalendorinių dienų raštu pranešdamas Rangovui šiais atvejais (esminis Sutarties pažeidimas):
     1. Rangovas laiku nepateikia Grafiko, arba Grafikas nesuderinamas dėl Rangovo kaltės;
     2. Darbai neatitinka Sutartyje numatytų reikalavimų ir Rangovas neištaiso bet kokių Darbų atlikimo trūkumų per Sutartyje nustatytą terminą;
     3. Rangovas nesilaiko Sutartyje nustatyto Darbų atlikimo termino (įskaitant, tačiau ne tik, kai Darbai atliekami etapais), t. y. Rangovas nustatytu laiku neatlieka Darbų;
     4. Rangovo kvalifikacija nebeatitinka Sutartyje nurodytų minimalių kvalifikacinių reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos ir (ar) Rangovas netenka teisės verstis Sutartyje nurodyta veikla;
     5. Rangovas Sutarties BD nustatyta tvarka ir terminais Užsakovui nepateikia Sutarties įvykdymo užtikrinimo;
     6. Rangovas nesilaiko Sutarties BD 14 ir 19 dalių nuostatų.
  3. Bet kuri Šalis turi teisę vienašališkai, nesikreipiant į teismą, nutraukti Sutartį apie tai prieš 14 (keturiolika) kalendorinių dienų raštu pranešant kitai Šaliai, jei kitai Šaliai inicijuojama bankroto, restruktūrizavimo arba likvidavimo procedūra, arba ji sustabdo ūkinę veiklą, arba kituose teisės aktuose numatyta tvarka susidaro analogiška situacija pagal Šalies, kurioje jis registruotas, įstatymus.
  4. Sutarties nutraukimas ar pasibaigimas neatleidžia Šalių nuo atsakomybės, kuri kilo dėl Šalies įsipareigojimų, kurie buvo prisiimti iki Sutarties nutraukimo ar pasibaigimo. Nutraukus Sutartį ar jai pasibaigus, Šalys privalo atsiskaityti viena su kita ir įvykdyti kitus Sutartyje numatytus įsipareigojimus, imtis visų priemonių, siekdamos sumažinti dėl Sutarties nutraukimo jų patiriamus nuostolius, pateikti kitai Šaliai visus dokumentus, būtinus galutiniam atsiskaitymui pagal šią Sutartį (Aktus, Sąskaitas, ir pan.).

**Keitimas**

* 1. Sutarties sąlygos Sutarties galiojimo metu gali būti keičiamos tik VPĮ 89 straipsnyje nurodytais sutarčių keitimo atvejais. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
  2. Šalių sutarimu gali būti keičiamos Sutarties nuostatos dėl: (1) Sutarties BD numatytam Subrangos ar jungtinės veiklos partnerių keitimo; (2) Šalių rašytiniame susitarime nustatytam sutartinių prievolių įvykdymo termino; (3) Darbų kainos perskaičiavimo dėl valiutos pakeitimo ar Darbų kainos sumažinimo ar didinimo; (4) Šalių kontaktinių duomenų pakeitimo; (5) tuo atveju, kai Rangovas įgyja teisę į darbų terminų pratęsimą ir (arba) išlaidų ir (ar) pelno kompensavimą (kaip numatyta Sutarties BD 6.6 punkte).
  3. Užsakovas šiame punkte nustatytomis sąlygomis gali nurodyti daryti Pakeitimus. **Pakeitimai gali apimti:**
     1. bet kurios Darbų dalies montavimo ar įrengimo vietos ar padėties keitimą,
     2. Darbų dalies lygių, pozicijų ir (arba) matmenų pakitimus;
     3. bet kurio atskiro Darbo atsisakymą arba Darbo apimties sumažinimą;
     4. Darbo kokybės ar kitų bet kurio atskiro Darbo savybių pakitimus;
     5. bet kurį papildomą Darbą, Įrangą, Medžiagas.

Pakeitimas pagrindžiamas dokumentais (pvz. defektiniu (pakeitimų) aktu, brėžiniais (ar kitais dokumentais), kurie turi būti patvirtinti Rangovo, statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu.

Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 10.4.1 papunkčiu). Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi.

Jeigu Pakeitimas atliekamas kitais negu apibrėžti šiame skyriuje atvejais, tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal Lietuvos Respublikos viešųjų pirkimų įstatymo reikalavimus.

* 1. **Pakeitimai forminami tokia tvarka:**
     1. jei būtina/tikslinga **atsisakyti** atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 10.4.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;
     2. jei Sutartyje numatytą atskirą Darbą (ar jo dalį) būtina/tikslinga **keisti** kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 10.4.1 papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 10.4.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);
     3. papildomi darbai – tai Sutartyje neįtraukti Darbai ir (ar) Sutartyje nenurodytos Darbų apimtys ir (ar) Sutartyje nurodytų Darbų kiekiai, jeigu jie viršija 15 procentų Pradinės Sutarties vertės. Jei būtina/tikslinga atlikti **papildomus** darbus, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 10.4.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina.
  2. Pakeitimai gali būti atliekami neatsižvelgiant į jų vertę ir aplinkybes, jeigu:
     1. pasirinkimo galimybės *(opcionas)*, įsk. kiekių, apimties, objekto pakeitimą, iš anksto buvo aiškiai, tiksliai ir nedviprasmiškai suformuluotos pirkimo dokumentuose, nurodyta pasirinkimo galimybių *(opciono)* apimtis, pobūdis ir aplinkybės, kuriomis tai gali būti atliekama, ir iš esmės nesikeičia Darbų pobūdis;

dėl techninių sprendinių keitimo, Darbų vykdymo metu nustačius techninės užduoties trūkumus / klaidas, Sutartyje nurodytam rezultatui pasiekti galima įsigyti papildomus darbus iš Rangovo, šių darbų būtinumą pagrindžiant dokumentais kaip nurodyta 18.11 papunktyje, parengtais Rangovo bei patvirtintais techninio prižiūrėtojo ir (ar) statinio projekto vykdymo priežiūros (jei vykdoma) vadovo parašais. Tiekėjas pirkimo vykdytojui pateikia papildomų darbų lokalinę/es sąmatą/as, kurioje/se nurodo papildomų darbų kainas. Papildomų darbų kainos apskaičiuojamos 8.9 papunktyje nurodytais būdais ir tvarka. Papildomų darbų vertė negali viršyti 25 procentų Pradinės sutarties vertės;

arba

* + 1. Pakeitimas nėra esminis, t. y. juo nepakeičiamas Darbų bendrasis pobūdis. Pakeitimas laikomas esminių, kai dėl jo:
* pakeičiama pradinio pirkimo procedūros konkurencinė padėtis (kiti priimti kandidatai, kitas priimtas dalyvių pasiūlymas, sudominta daugiau tiekėjų), arba
* pakeičiama ekonominė pusiausvyra rangovo naudai, arba
* labai padidėja Darbų apimtis.
  1. Pakeitimai, kurių vertė neviršija 50 procentų, o bendra atskirų Pakeitimų pagal šį punktą vertė – 100 procentų Pradinės Sutarties vertės, gali būti atliekami esant šioms aplinkybėms:
     1. prireikia papildomų darbų, paslaugų ar prekių, kurie tapo būtini Darbams užbaigti, tačiau nebuvo įtraukti į pradinį pirkimą, o Rangovo pakeitimas negalimas dėl ekonominių ar techninių priežasčių ir Užsakovui sukeltų didelių nepatogumų ar nemažą išlaidų dubliavimą;
     2. Nenumatytos aplinkybės reiškia aplinkybes, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam Sutarties skyrimui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą panaudotų išteklių ir numatomos Sutarties vertės santykį rengiantis jos skyrimui.
  2. Pakeitimai, kurių bendra atskirų Pakeitimų pagal šį punktą vertė neviršija 15 procentų Pradinės Sutarties vertės, gali būti atliekami neatsižvelgiant į aplinkybes, jeigu iš esmės nesikeičia Darbų pobūdis.
  3. Atliktų darbų aktai turi atitikti pagal Užsakovo nurodymą atliktus Darbų vykdymo pakeitimus.
  4. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus (jei pagal Sutartį būtini). Šalis, gavusi tokį prašymą, privalo jį išnagrinėti per 14 (keturiolika) kalendorinių dienų ir kitai Šaliai pateikti motyvuotą rašytinį atsakymą (išskyrus atvejį dėl PVM tarifo keitimo). Šalių nesutarimo atveju sprendimo teisė priklauso Užsakovui. Šalių sutarimo atveju, šie keitimai įforminami Sutarties pakeitimu ar kitu rašytiniu Šalių susitarimu, kuris yra neatskiriama Sutarties dalis.

1. **Subranga ir jungtinė veikla**
   1. Atskirų Darbų atlikimui Rangovas gali samdyti pašalinimo pagrindų neatitinkančius ir (ar) reikiamą kvalifikaciją turinčius Subrangovus, tačiau Rangovas Subrangovams gali perduoti tik Sutarties SD nurodytus Darbus. Rangovas Subrangovą gali pakeisti tik tai darbų daliai, kuri yra nurodyta Rangovo Pasiūlyme.
   2. Subrangovai, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis, yra laikomi asmenimis, veikiančiais Rangovo vardu. Šių asmenų veiksmai vykdant Sutartį Rangovui sukelia tokias pačias pasekmes, kaip jo paties veiksmai, t. y. Rangovas visiškai atsako už bet kokius Subrangovo veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas Subrangovas (ar pakeistas kitu, jei pagal Sutartį tai leidžiama), neatleidžia Rangovo nuo jokių jo įsipareigojimų pagal Sutartį vykdymo.
   3. Rangovas Sutarčiai vykdyti turi teisę pasitelkti Subrangovus, jei tai nurodė Pasiūlyme ir tik tuos Subrangovus, kurie numatyti Rangovo Pasiūlyme ir Sutarties SD. Jeigu Rangovas Darbams atlikti nori samdyti kitą Subrangovą nei nurodyta Pasiūlyme ir Sutarties SD, jis privalo prieš tai Užsakovui įrodyti jų patikimumą ir gebėjimą vykdyti paskirtas funkcijas, gauti rašytinį Užsakovo sutikimą dėl pasirinkto Subrangovo bei pateikti Subrangovo dokumentus, pagrindžiančius atitikimą Pirkimo sąlygose nustatytiems reikalavimams (jei Subrangovams buvo taikomi kvalifikaciniai reikalavimai). Subrangovo keitimas įforminamas Sutarties SD keitimu, pasirašomu tarp Rangovo ir Užsakovo (jei Užsakovas aukščiau nustatyta tvarka sutinka keisti Subrangovą).
   4. Už Subrangovų atliekamų Darbų kokybę Užsakovui atsako Rangovas ir užtikrina, kad Sutartyje nurodytų reikalavimų ir įsipareigojimų laikytųsi Rangovo bei Darbams atlikti Rangovo pasitelktų trečiųjų asmenų (Subrangovų) darbuotojai. Už pasekmes bei padarytą žalą, kilusias dėl šių reikalavimų nesilaikymo, visais atvejais atsako Rangovas. Rangovas visada bus atsakingas už Sutarties vykdymą, įskaitant, tačiau ne tik Rangovo perduodamos vykdyti Sutarties dalies kokybę ir padarytą žalą. Jei Rangovas pasamdo Subrangovą be Užsakovo raštiško sutikimo, Rangovas privalo Užsakovui sumokėti 5 (penkių) procentų nuo bendros Darbų kainos dydžio baudą.
   5. Rangovas neturi teisės pasitelkti šios Sutarties vykdymui Užsakovo auditorių, patarėjų, konsultantų, atstovų, brokerių ar kitų nepriklausomų specialistų, kuriems dėl to kiltų interesų konfliktas, būtų pažeistos tokių specialistų profesinės etikos normos arba gerosios verslo praktikos standartai, taip pat Užsakovo darbuotojų.
   6. Rangovas turi teisę Sutartį vykdyti jungtinės veiklos sutarties pagrindu, jei tai nurodė Pasiūlyme ir Sutarties SD.
   7. Atsiradus poreikiui keisti jungtinės veiklos sutartyje nurodytus partnerius kitais (jeigu Darbai atliekami pagal jungtinės veiklos sutartį), jungtinės veiklos partneriai ir Rangovas privalo įvykdyti visas žemiau nurodytas sąlygas:
      1. Rangovas Užsakovui pateikia šiuos dokumentus:
         1. pasiliekančio(-ių) jungtinės veiklos partnerio(-ių) rašytinį prašymą dėl jungtinės veiklos partnerio(-ių) keitimo;
         2. pasitraukiančio(-ių) jungtinės veiklos partnerio(-ių) prašymą pasitraukti iš jungtinės veiklos Sutarties partnerių ir perduoti visus įsipareigojimus pagal jungtinės veiklos Sutartį naujajam(-iems)/pasiliekančiam(-iams) jungtinės veiklos partneriui(-iams);
         3. naujojo(-ųjų) / pasiliekančio(-ių) jungtinės veiklos partnerio(-ių) raštišką sutikimą(-us) pakeisti pasitraukiantį(-čius) jungtinės veiklos partnerį(-ius) bei prisiimti visus pasitraukiančio(-ių) jungtinės veiklos partnerio(-ių) įsipareigojimus pagal jungtinės veiklos Sutartį bei naujojo(-ųjų)/pasiliekančio(-ių) jungtinės veiklos partnerio(-ių) kvalifikaciją pagrindžiantys dokumentai (jei taikoma).
      2. Rangovas įrodo Užsakovui naujojo(-ų)/pasiliekančio(-ių) jungtinės veiklos partnerio(-ių) patikimumą ir gebėjimą vykdyti paskirtas funkcijas;
      3. Rangovas gauna Užsakovo rašytinį sutikimą keisti jungtinės veiklos partnerius;
      4. Rangovas pateikia Užsakovui naujos jungtinės veiklos Sutarties kopiją, kurioje pasiliekančiojo(-iųjų) jungtinės veiklos partnerio(-ių) įsipareigojimai išlieka tokie patys kaip ir ankstesnėje jungtinės veiklos Sutartyje, o naujasis(-ieji)/pasiliekantis(-ys) jungtinės veiklos partneris(-iai) perima visus pasitraukiančiojo(-iųjų) jungtinės veiklos partnerio(-ių) įsipareigojimus pagal ankstesnę jungtinės veiklos sutartį.
2. **Asmens duomenų apsauga** 
   1. Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų Lietuvos Respublikos galiojančių įstatymų ir kitų teisės aktų, įskaitant Europos Sąjungos teisės aktus, tarptautines sutartis ir Lietuvoje taikomą užsienio teisę, reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
   2. Šalys vykdydamos Sutartį privalo tinkamai tvarkyti viena kitos atstovų, specialistų ir kito personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus, specialistus ir kitą personalą, kurio asmens duomenys bus perduoti kitai Šaliai.
   3. Šalis privalo informuoti kitą Šalį apie bet kokius atstovų, specialistų ir kito personalo bei jų asmens duomenų pasikeitimus, jei šie duomenys buvo perduoti kitai Šaliai.
3. **Taikytina teisė ir ginčų sprendimo tvarka**
   1. Sutartis sudaryta, vadovaujantis Lietuvos Respublikos teisės aktais, ir bus aiškinama taikant Lietuvos Respublikos teisę.
   2. Bet koks ginčas, kylantis iš Sutarties, bus sprendžiamas tarpusavio konsultacijų ir derybų keliu. Atveju, jei ginčo nepavyktų išspręsti tarpusavio derybomis per 30 (trisdešimt) kalendorinių dienų, toks ginčas bus sprendžiamas Lietuvos Respublikos teisės aktų nustatyta tvarka.
4. **Teisių perleidimas**
   1. Užsakovas turi teisę perleisti trečiajam asmeniui savo teises ir (ar) pareigas, kylančias iš Sutarties, be atskiro Rangovo sutikimo. Apie teisių ir (ar) pareigų perleidimą Rangovas informuojamas rašytiniu pranešimu.
   2. Rangovas neturi teisės perleisti savo teisių ir (ar) įsipareigojimų, pagal Sutartį, tretiesiems asmenims be rašytinio Užsakovo sutikimo. Jei Rangovas nesilaiko šio reikalavimo, Rangovas ir teisių bei pareigų perėmėjas prieš Užsakovą atsako solidariai.
5. **Baigiamosios nuostatos**
   1. Dėl to, kas neaptarta Sutartyje, Šalys vadovaujasi Lietuvos Respublikos teisės aktais.
   2. Šalys įsipareigoja nedelsiant, bet ne vėliau kaip per 5 (penkias) kalendorines dienas, informuoti viena kitą apie rekvizitų, nurodytų Sutarties SD, pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.
   3. Bet kokie vienos Šalies dokumentai kitai Šaliai pagal šią Sutartį yra laikomi gautais: (1) jų gavimo ar perdavimo dieną (kai įteikiama per pasiuntinį ar asmeniškai); (2) išsiunčiami el. paštu Sutarties SD nurodytais adresais ir nurodytiems adresatams; ar (3) po 3 (trijų) kalendorinių dienų nuo išsiuntimo, siunčiant paštu iš anksto apmokėjus pašto išlaidas.
   4. Sutartis sudaryta 2 (dviem) vienodą teisinę galią turinčiais egzemplioriais, po 1 (vieną) egzempliorių kiekvienai Šaliai.

\_\_\_\_\_\_\_\_\_\_\_\_\_\_\_\_\_\_\_\_\_\_

1. [1] Daugiau informacijos: https://www.esaskaita.eu/web/esaskaita [↑](#footnote-ref-1)
2. *Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodika (toliau – Metodika).* [↑](#footnote-ref-2)
3. Kainodaros taisyklių nustatymo metodiką, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (su visais vėlesniais papildymais ir pakeitimais). [↑](#footnote-ref-3)
4. http://www.vv.lt/lt/partneriams/. [↑](#footnote-ref-4)